Avis juridique important

|

31975L0155

Οδηγία 75/155/ΕΟΚ του Συμβουλίου της 4ης Μαρτίου 1975 που επιφέρει τρίτη τροποποίηση στην οδηγία 73/241/ΕΟΚ «περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας»

Επίσημη Εφημερίδα αριθ. L 064 της 11/03/1975 σ. 0021 - 0024 Φινλανδική ειδική έκδοση: Κεφάλαιο 13 τόμος 4 σ. 0080  Ελληνική ειδική έκδοση: Κεφάλαιο 03 τόμος 33 σ. 0059  Σουηδική ειδική έκδοση: Κεφάλαιο 13 τόμος 4 σ. 0080  Ισπανική ειδική έκδοση: Κεφάλαιο 13 τόμος 4 σ. 0074  Πορτογαλική ειδική έκδοση : Κεφάλαιο 13 τόμος 4 σ. 0074

 ΟΔΗΓΙΑ ΤΟΥ ΣΥΜΒΟΥΛΙΟΥ   της 4ης Μαρτίου 1975   που επιφέρει τρίτη τροποποίηση στην  οδηγία 73/241/ΕΟΚ περί προσεγγίσεως των  νομοθεσιών των Κρατών Μελών σχετικά με τα  προϊόντα του κακάο και της σοκολάτας    ( 75/155/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος και ιδίως το  άρθρο 100 ,   την πρόταση της Επιτροπής ,   τη γνώμη της Συνελεύσεως (1) ,   τη γνώμη της Οικονομικής και Κοινωνικής  Επιτροπής ,   Εκτιμώντας :   ότι έχει διαπιστωθεί ότι ορισμένες διατάξεις  της οδηγίας 73/241/ΕΟΚ του Συμβουλίου της  24ης Ιουλίου 1973 περί προσεγγίσεως των  νομοθεσιών των Κρατών Μελών , σχετικά με τα  προϊόντα του κακάο και της σοκολάτας (2) ,  όπως τροποποιήθηκε τελευταία από την  οδηγία 74/644/ΕΟΚ (3) , όπως είναι διατυπωμένες  σήμερα είναι δυνατό να δώσουν αφορμή  σε διάφορες ερμηνείες .   ότι το άρθρο 6 παράγραφος 1 της εν  λόγω οδηγίας θα μπορούσε να αποκλείσει ,  σύμφωνα με ορισμένες ερμηνείες , την  πώληση πλακών και μπαστουνιών προϊόντων  σοκολάτας ατομικού βάρους 85 γραμμαρίων ,  ενώ το βάρος αυτό είναι ευρύτατα  διαδεδομένο σε ορισμένα Κράτη Μέλη ότι  ο τρόπος αναγραφής του καθαρού βάρους  επί των προϊόντων βάρους κατά μονάδα  κατωτέρου των 50 γραμμαρίων που προσφέρονται  σε μαζική συσκευασία βάρους ίσου ή  ανωτέρου από 50 γραμμάρια , θα  ήταν δυνατό να δημιουργήσουν πρόβλημα  ερμηνείας ότι οι ορισμοί που δίδονται  στο παράρτημα I για τα διάφορα προϊόντα  σοκολάτας που περιέχουν γάλα στις  διάφορες μορφές του θα μπορούσαν να  οδηγήσουν στο να περιορισθεί κατά  τρόπο αδικαιολόγητο η επιλογή των πρώτων  υλών από τους παρασκευαστές ότι , σε  περίπτωση χρησιμοποιήσεως αρωματικών ουσιών ,  εκτός της αιθυλοβανιλλίνης , δεν  απαιτείται να δηλώνεται κατά την πώληση  η ονομασία των ουσιών που χρησιμοποιήθηκαν  αλλά μόνο το είδος της γεύσεως ή του  αρώματος , τα οποία προσδίδουν ότι πρέπει  να είναι αυτονόητο ότι κατά την εμπορία  της λευκής σοκολάτας είναι δυνατό να γίνεται  αναφορά στο γάλα και στα προϊόντα  γάλακτος .   ότι αρμόζει , ως εκ τούτου , να  γίνουν οι αναγκαίες διευκρινίσεις στις  διάφορες αυτές διατάξεις .   ότι φαίνεται αναγκαίο να συμπληρωθεί σε  ορισμένες γλώσσες ο τίτλος των προϊόντων  που ορίζονται στο παράρτημα I  παράγραφος 1 υπό 1.11 και 1.13 .   ότι επιβάλλεται να γίνει επίσης  αποδεκτή στη γερμανική γλώσσα ,  σύμφωνα με τις εμπορικές συνήθειες , η  ονομασία « Kuverture »  για τα προϊόντα που ορίζονται στο  παράρτημα I παράγραφος 1 υπό 1.20 .   ότι η έκφραση « filled  chocolate » χρησιμοποιείται λίγο  στην αγγλική γλώσσα και είναι συνεπώς  αναγκαίο να επιτραπεί εξίσου η  χρησιμοποίηση άλλων ονομασιών περισσότερο  γνωστών στους καταναλωτές .   ότι η οδηγία 73/241/ΕΟΚ δεν ρυθμίζει  την περίπτωση της επισημάνσεως των  μεγάλων συσκευασιών που δεν προορίζονται  για λιανική πώληση , όπως το έπραξαν οι  πιο πρόσφατες οδηγίες στον τομέα  των τροφίμων και ειδικότερα η οδηγία  του Συμβουλίου 74/409/ΕΟΚ της 22ας Ιουλίου 1974  περί εναρμονίσεως των νομοθεσιών των Κρατών  Μελών σχετικά με το μέλι (1) και ότι  πρέπει να συμπληρωθεί και το κενό αυτό .   ότι η οδηγία 74/644/ΕΟΚ μετέθεσε για  την 1η Ιουλίου 1975 την ημερομηνία πριν  από την οποία οι εθνικές νομοθεσίες  πρέπει να έχουν συμμορφωθεί προς τις  διατάξεις της οδηγίας 73/241/ΕΟΚ , αλλά  άφησε αμετάβλητες τις ημερομηνίες  εφαρμογής των διατάξεων αυτών .   ότι η συντόμευση που δημιουργήθηκε κατ’  αυτό τον τρόπο του ενδιαμέσου διαστήματος  μεταξύ της μεταφοράς των διατάξεων αυτών  στις εθνικές νομοθεσίες και της θέσεώς  τους σε εφαρμογή είναι δυνατό να  συνεπάγεται πρακτικές δυσχέρειες και  αρμόζει ως εκ τούτου να παραταθεί η  τεθείσα προθεσμία για την εφαρμογή  των ούτω προβλεφθεισών διατάξεων , κατά  τρόπο ώστε να επιτρέπεται το εμπόριο  προϊόντων που είναι σύμφωνα με τις  εν λόγω διατάξεις από την 1η Ιανουαρίου  1976 και να απαγορεύεται το εμπόριο  προϊόντων που δεν είναι σύμφωνα με τις  εν λόγω διατάξεις από την 1η Ιανουαρίου  1977 ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Η οδηγία 73/241/ΕΟΚ τροποποιείται σύμφωνα  με τα επόμενα άρθρα .   Άρθρο 2   Το άρθρο 3 παράγραφος 1 συμπληρώνεται με  το ακόλουθο εδάφιο :    « Η ονομασία " filled  chocolate " είναι δυνατό να  αντικατασταθεί στην αγγλική γλώσσα με  μια από τις ακόλουθες ονομασίες :  " chocolate with ... filling " , " chocolate with ...  centre " . »   Άρθρο 3   Το κείμενο του άρθρου 6 παράγραφος 1  αντικαθίσταται με το ακόλουθο κείμενο :    « 1 . Η σοκολάτα , η σοκολάτα  οικιακής χρήσεως , η σοκολάτα με  φουντούκια gianduja , η  σοκολάτα γάλαντος , η σοκολάτα γάλακτος  οικιακής χρήσεως , η σοκολάτα γάλακτος  με φουντούκια gianduja , η  λευκή σοκολάτα και η γεμιστή σοκολάτα ,  όταν προσφέρονται με μορφή πλάκας ή  μπαστουνιού , ατομικού βάρους ίσου με ή  ανώτερου από 85 g και που δεν  υπερβαίνει τα 500 g διατίθενται στο  εμπόριο μόνο στα ατομικά βάρη :  85 g , 100 g , 125 g , 150 g , 200 g , 250 g ,  300 g , 400 g , 500 g . »   Άρθρο 4   Το κείμενο του άρθρου 7 παράγραφος 1 υπό ε )  αντικαθίσταται με το ακόλουθο κείμενο :    « ε ) το καθαρό βάρος , εκτός αν τα  προϊόντα είναι βάρους κατώτερου από 50 g  εν τούτοις , στην περίπτωση προϊόντων  βάρους κατώτερου από 50 g ανά μονάδα ,  που προσφέρονται σε μαζική συσκευασία ,  της οποίας το καθαρό ολικό βάρος  είναι ίσο ή ανώτερο από 50 g , είτε  το καθαρό ολικό βάρος επί της  μαζικής συσκευασίας είτε το καθαρό ατομικό  βάρος σε κάθε μονάδα συσκευασίας , εφ’  όσον η ένδειξη αυτή θα είναι σαφώς  αναγνώσιμη έξωθεν η ένδειξη αυτή μπορεί  να αντικατασταθεί από την ένδειξη του  ελάχιστου καθαρού βάρους στην περίπτωση  εσωτερικώς κενών προϊόντων . »   Άρθρο 5   Το άρθρο 7 συμπληρώνεται με την  ακόλουθη παράγραφο 2 α ) :    « 2 . α ) Αν τα προϊόντα που ορίζονται  στο παράρτημα I φέρονται σε συσκευασίες  ή περιέκτες που περιέχουν βάρος ίσο ή  ανώτερο από 10 kg και δεν  διατίθενται λιανικώς , οι ενδείξεις που  προβλέπονται στην παράγραφο 1 υπό β ) ,  γ ) , δ ) , και ε ) , καθώς και οι ενδείξεις  που προβλέπονται στην παράγραφο 1 υπό στ )  για τα προϊόντα που ορίζονται στο  παράρτημα I υπό 1.1 έως 1.7 , είναι δυνατόν  να αναγράφονται μόνο στα συνοδευτικά  έγγραφα . »   Άρθρο 6   Το κείμενο του άρθρου 14 παράγραφος 2  υπό γ ) πρώτη φράση αντικαθίσταται με  το ακόλουθο κείμενο :    « δυνάμει των οποίων απαγορεύεται η  διάθεση στο εμπόριο προϊόντων που  προσφέρονται υπό μορφή πλακών ή  μπαστουνιών βάρους ανώτερου των 75 g και  όχι ανώτερου των 85 g . »   Άρθρο 7   Το κείμενο του άρθρου 15 , πρώτη παράγραφος  δεύτερη φράση και δεύτερη παράγραφος ,  αντικαθίσταται από το ακόλουθο  κείμενο :    « Η ούτω τροποποιημένη νομοθεσία  εφαρμόζεται κατά τρόπο ώστε :    - να επιτρέπεται το εμπόριο των  προϊόντων που είναι σύμφωνα με τις  διατάξεις της παρούσης οδηγίας από  την 1η Ιανουαρίου 1976 ,    - να απαγορεύεται το εμπόριο των  προϊόντων που δεν είναι σύμφωνα με τις  διατάξεις της παρούσης οδηγίας από την  1η Ιανουαρίου 1977 . »   Άρθρο 8   Στο παράρτημα I , το κείμενο του  τίτλου της παραγράφου 1 , υπό 1.11  αντικαθίσταται με το ακόλουθο κείμενο :    - στη γερμανική απόδοση :    « 1.11 . gezuckertes Haushaltskakaopulver ,  gezuckerter Haushaltskakao , Haushaltsschokoladenpulver » .    - στη γαλλική απόδοση :    « 1.11 . Cacao de menage sucre en poudre ,  cacao de menage sucre , chocolat de menage en  poudre » .    - στην ιταλική απόδοση :    « 1.11 . cacao comune zuccherato in polvere ,  cacao comune zuccherato , cioccolato comune in  polvere » .    - στην ολλανδική απόδοση :    « 1.11 . gesuikerd huishoudcacaopoeder ,  gesuikerde huishoudcacao , huishoudchocoladepoeder » .   Άρθρο 9   Στο παράρτημα I , το κείμενο του  τίτλου της παραγράφου I , υπό  1.13 αντικαθίσταται με το ακόλουθο  κείμενο :    - στη γερμανική απόδοση :    « 1.13 . fettarmes oder mageres , gezuckertes  Haushaltskakaopulver ,   fettarmer oder magerer , gezuckerter  Haushaltskakao ,   stark entoltes , gezuckertes Haushaltskakaopulver ,   stark entolter , gezuckerter Haushaltskakao » .    - στη γαλλική απόδοση :    « 1.13 . cacao de menage maigre sucre en  poudre , cacao de menage maigre sucre , cacao  de menage fortement degraisse sucre en poudre ,  cacao de menage fortment degraisse sucre » .    - στην ιταλική απόδοση :    « 1.13 . cacao comune magro zuccherato in  polvere , cacao comune magro zuccherato , cacao  comune fortemente sgrassato zuccherato in polvere ,  cacao comune fortemente sgrassato zuccherato » .    - στην ολλανδική απόδοση :    « 1.13 . gesuikerd mager huishoudcacaopoeder ,  gesuikerde magere huishoudcacao , gesuikerde sterk  ontvet huishoudcacaopoeder , gesuikerde sterk  ontvette huishoudcacao . »   Άρθρο 10   Στο παράρτημα I παράγραφος 1 υπό  1.14 , η λέξη « οξύτητα » αντικαθίσταται  με τις λέξεις « περιεκτικότητα σε  ελεύθερα λιπαρά οξέα » .   Άρθρο 11   Στο παράρτημα I , ο τίτλος της  παραγράφου 1 υπό 1.20 συμπληρώνεται στη  γερμανική απόδοση με τη λέξη  « Kuverture » .   Άρθρο 12   Στο παράρτημα I , το κείμενο της  παραγράφου 1 υπό 1.21 αντικαθίσταται με  το ακόλουθο κείμενο :    « 1.21 . Σοκολάτα γάλακτος   το προϊόν που λαμβάνεται από  κόκκους κακάο , κακάομαζα , σκόνη  κακάο ή αποβουτυρωμένη σκόνη κακάο  και σακχαρόζη με ή χωρίς προσθήκη  βουτύρου κακάο , καθώς και από γάλα  ή ουσία που προέρχεται από τη  μερική ή ολική αφυδάτωση του  πλήρους γάλακτος ή του μερικώς ή ολικώς  αποβουτυρωμένου γάλακτος και ενδεχομένως  από αφρόγαλα , αφρόγαλα μερικώς ή  ολικώς αφυδατωμένο , από βούτυρο ή  από λίπος γάλακτος ανταποκρίνεται  στα ακόλουθα χαρακτηριστικά , με την  επιφύλαξη των ορισμών της σοκολάτας  γάλακτος τρούφας , της σοκολάτας γάλακτος  με φουντούκια gianduja και  της κουβερτούρας γάλακτος :    - ολική ξηρά ουσία κακάο *  όχι λιγότερο από 25 % *    - αποβουτυρωμένο ξηρό κακάο *  όχι λιγότερο από 2,5 % *    - ολική ξηρά ουσία γάλακτος  προερχομένη από τα συστατικά που  απαριθμούνται ανωτέρω * όχι λιγότερο  από 14 % *    - λίπος γάλακτος * όχι λιγότερο από 3,5 % *    - σύνολο λιπαρών ουσίων * όχι λιγότερο  από 25 % *    - σακχαρόζη * όχι περισσότερο από 55 % *   τα ποσοστά αυτά υπολογίζονται μετά  την αφαίρεση του βάρους των προσθηκών  που προβλέπονται στις παραγράφους 5  έως 8 . »   Άρθρο 13   Στο παράρτημα I το κείμενο της  παραγράφου 1 υπό 1.22 αντικαθίσταται με  το ακόλουθο κείμενο :    « 1.22 . Σοκολάτα γάλακτος οικιακής  χρήσεως   Το προϊόν που λαμβάνεται από  κόκκους κακάο , κακαόμαζα , σκόνη  κακάο ή αποβουτυρωμένη σκόνη κακάο  και σακχαρόζη με ή χωρίς προσθήκη  βουτύρου κακάο , καθώς και από γάλα  ή ουσίες προερχόμενες από τη μερική  ή ολική αφυδάτωση του πλήρους γάλακτος  ή του μερικώς ή ολικώς αποβουτυρωμένου  γάλακτος και ενδεχομένως από αφρόγαλα ,  αφρόγαλα μερικώς ή ολικώς αφυδατωμένο ,  από βούτυρο ή από λίπος γάλακτος ,   ανταποκρίνεται στα ακόλουθα χαρακτηριστικά :    - ολική ξηρά ουσία κακάο *  όχι λιγότερο από 20 % *    - αποβουτυρωμένο ξηρό κακάο *  όχι λιγότερο από 2,5 % *    - ολική ξηρά ουσία γάλακτος προερχομένη  από τα συστατικά που απαριθμούνται  ανωτέρω * όχι λιγότερο από 20 % *    - λίπος γάλακτος * όχι λιγότερο από 5 % *    - σύνολο λιπαρών ουσίων * όχι λιγότερο  από 25 % *    - σακχαρόζη * όχι περισσότερο από 55 % *   τα ποσοστά αυτά υπολογίζονται μετά  από αφαίρεση του βάρους των προσθηκών που  προβλέπονται στις παραγράφους 5 εώς 8 . »   Άρθρο 14   Στο παράρτημα I το κείμενο της παράγραφου 1  υπό 1.23 αντικαθίσταται με το  ακόλουθο κείμενο :    « 1.23 . Σοκολάτα γάλακτος τρούφα ή σοκολάτα  γάλακτος σε νιφάδες   Η σοκολάτα γάλακτος σε μορφή κυλινδρίσκων  ή νιφάδων και της οποίας τα ακόλουθα  χαρακτηριστικά διαφέρουν από εκείνα που  προβλέπονται στην παράγραφο 1 υπό 1.21 :    - ολική ξηρά ουσία κακάο *  όχι λιγότερο από 20 % *    - ολική ξηρά ουσία γάλακτος προερχομένη  από τα συστατικά που απαριθμούνται στην  παράγραφο 1 υπό 1.21 * όχι λιγότερο  από 12 % *    - λίπος γάλακτος * όχι λιγότερο από 3 % *   T * - σύνολο λιπαρών ουσιών * όχι λιγότερο  από 12 % *    - σακχαρόζη * όχι περισσότερο από 66 % *   Άρθρο 15   Στο παράρτημα I το κείμενο της  παραγράφου 1 υπό 1.24 αντικαθίσταται με  το ακόλουθο κείμενο :    « 1.24 . Σοκολάτα γάλακτος με φουντούκια  " gianduja " ( ή ενα από τα  παράγωγα της τελευταίας λέξεως )   το προϊόν που λαμβάνεται , αφ’ ενός ,  από σοκολάτα γάλακτος , της οποίας η  ελάχιστη περιεκτικότητα σε ολική ξηρά  ουσία γάλακτος είναι 10 % και αφ’  ετέρου , από λεπτοαλεσμένα  φουντούκια σε αναλογία τέτοια , ώστε  100 g του προϊόντος να περιέχουν κατ’  ανώτατο οριο 40 g και κατ’ ελάχιστο  15 g φουντούκια . Είναι δυνατό να  προστεθούν επί πλέον αμύγδαλα , φουντούκια  και καρύδια , ολόκληρα ή τεμαχισμένα ,  σε αναλογία τέτοια ώστε το βάρος των  προσθηκών αυτών , προστιθέμενο σε εκείνο των  λεπτοαλεσμένων φουντουκιών , να μην υπερβαίνει  το 60 % του ολικού βάρους του προϊόντος . »   Άρθρο 16   Στο παράρτημα I το κείμενο της  παραγράφου 1 υπό 1.26 αντικαθίσταται με  το ακόλουθο κείμενο :    « 1.26 . Λευκή σοκολάτα   το προϊόν που είναι απαλλαγμένο από  χρωστικές ύλες και λαμβάνεται από  βούτυρο κακάο και σακχαρόζη καθώς και  από γάλα ή ουσίες που προέρχονται  από τη μερική ή ολική αφυδάτωση  γάλακτος και ενδεχομένως από αφρόγαλα ,  από αφρόγαλα μερικώς ή ολικώς αφυδατωμένο ,  από βούτυρο ή από λίπος γάλακτος και  ανταποκρίνεται στα ακόλουθα χαρακτηριστικά :    - βούτυρο κακάο * όχι λιγότερο από 20 % *    - ολική ξηρά ουσία γάλακτος προερχομένη  από τα συστατικά που απαριθμούνται  ανωτέρω * όχι λιγότερο από 14 % *    - λίπος γάλακτος * όχι λιγότερο από 3,5 % *    - σακχαρόζη * όχι περισσότερο από 55 % *   τα ποσοστά αυτά υπολογίζονται μετά  την αφαίρεση του βάρους των προσθηκών που  προβλέπονται στις παραγράφους 5 εώς 8 . »   Άρθρο 17   Στο παράρτημα I παράγραφος 5 υπό β ) ,  το κείμενο του δευτέρου εδαφίου δεύτερη  παύλα αντικαθίσταται με το ακόλουθο  κείμενο :    « - σε περίπτωση χρησιμοποιήσεως  αρωματικών ουσιών άλλων από αιθυλοβανιλλίνη  με την ένδειξη , που συνοδεύει την  ονομασία , « με γεύση ... » ή « με  άρωμα ... » , συνοδευόμενη με χαρακτήρες  ομοίων διαστάσεων από ένδειξη που  διευκρινίζει τη φύση της γεύσεως ή του  αρώματος , ενώ κάθε αναφορά σε  φυσική προέλευση χρησιμοποιείται αποκλειστικά  για τις φυσικές αρωματικές ουσίες . »   Άρθρο 18   Στο παράρτημα I παράγραφος 7 υπό β ) ,  το κείμενο υπό i ) αντικαθίσταται  με το ακόλουθο κείμενο :    « i ) το γάλα και τα προϊόντα του ,  όταν το τελικό προϊόν δεν είναι σοκολάτα  γάλακτος , σοκολάτα γάλακτος οικιακής  χρήσεως , κουβερτούρα γάλακτος ή  σοκολάτα λευκή . »   Άρθρο 19   Τα Κράτη Μέλη λαμβάνουν όλα τα  κατάλληλα μέτρα για να συμμορφωθούν με την  παρούσα οδηγία πριν από την 1η  Ιουλίου 1975 και πληροφορούν αμέσως την  Επιτροπή περί αυτού .   Άρθρο 20   Η παρούσα οδηγία απευθύνεται στα  Κράτη Μέλη .   Έγινε στις Βρυξέλλες , στις 4 Μαρτίου 1975 .   Για το Συμβούλιο   Ο Πρόεδρος   M. A. CLINTON   (1) ΕΕ αριθ. A 5 της 8 . 1 . 1975 , σ. 65 .   (2) ΕΕ αριθ. N 228 της 16 . 8 . 1973 , σ. 23 .   (3) ΕΕ N 349 της 28 . 12 . 1974 , σ. 63 .   (4) ΕΕ αριθ. N 221 της 12 . 8 . 1974 , σ. 10 .


Avis juridique important

|

31980L0304

Οδηγία 80/304/ΕΟΚ της Επιτροπής της 25ης Φεβρουαρίου 1980 περί τροποποίησης του παραρτήματος ΙΙ της οδηγίας 69/208/ΕΟΚ του Συμβουλίου «περί της εμπορίας των σπόρων προς σπορά των ελαιούχων και κλωστικών φυτών»

Επίσημη Εφημερίδα αριθ. L 068 της 14/03/1980 σ. 0033 - 0033 Ελληνική ειδική έκδοση: Κεφάλαιο 03 τόμος 28 σ. 0056  Ισπανική ειδική έκδοση: Κεφάλαιο 03 τόμος 17 σ. 0185  Πορτογαλική ειδική έκδοση : Κεφάλαιο 03 τόμος 17 σ. 0185  Φινλανδική ειδική έκδοση: Κεφάλαιο 3 τόμος 12 σ. 0006  Σουηδική ειδική έκδοση: Κεφάλαιο 3 τόμος 12 σ. 0006

ΟΔΗΓΙΑ ΤΗΣ ΕΠΙΤΡΟΠΗΣ της 25ης Φεβρουαρίου 1980 περί τροποποιήσεως του παραρτήματος II της οδηγίας 69/208/ΕΟΚ του Συμβουλίου "περί της εμπορίας των σπόρων προς σπορά των ελαιούχων και κλωστικών φυτών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 69/208/ΕΟΚ του Συμβουλίου της 30ής Ιουνίου 1969 περί της εμπορίας των σπόρων προς σπορά των ελαιούχων κλωστικών και φυτών(1), όπως τροποποιήθηκε τελικώς από την οδηγία 79/641/ΕΟΚ (2) και ιδίως το άρθρο 20,  Εκτιμώντας:  ότι, λόγω της εξελίξεως των επιστημονικών και τεχνικών γνώσεων, πρέπει να γίνουν τροποιήσεις στο παράρτημα II της προαναφερθείσης οδηγίας για τους κατωτέρω λόγους- ότι οι κανόνες όσον αφορά στα σκληρώτια ή τα τεμάχια των σκληρωτίων του Sclerotinia sclerotiorum, στους οποίους πρέπει να ανταποκρίνονται οι σπόροι της ελαιοκράμβης, πρέπει να προσαρμοσθούν στους κανόνες ποιότητος- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μονίμου Επιτροπής των Σπόρων προς Σπορά και των Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Αρθρο 1  Στο παράρτημα II τμήμα I σημείο 3Α της οδηγίας 69/208/ΕΟΚ, το είδος "Brassica napus spp oleifera", διαγράφεται και ξαναγράφεται πριν από τα είδη "Brassica rapa" με τον αριθμό "10 (β)" στη στήλη 5.   Άρθρο 2  1. Τα Κράτη Μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις, για τη συμμόρφωση προς την παρούσα οδηγία, το αργότερο μέχρι την 1η Ιουλίου 1980.  2. Τα Κράτη Μέλη φροντίζουν ώστε οι σπόροι των ελαιούχων και κλωστικών φυτών να μην υπόκεινται σε περιορισμούς εμπορίας λόγω της εφαρμογής της παρούσας οδηγίας σε διαφορετικές ημερομηνίες.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 25 Φεβρουαρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 169 της 10.7.1969, σ. 3.  (2) ΕΕ αριθ. Ν 183 της 19.7.1979, σ. 13.


Avis juridique important

|

32002L0033

Οδηγία 2002/33/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2002, για την τροποποίηση των οδηγιών 90/425/ΕΟΚ και 92/118/ΕΟΚ του Συμβουλίου όσον αφορά τις υγειονομικές απαιτήσεις για τα ζωικά υποπροϊόντα

Επίσημη Εφημερίδα αριθ. L 315 της 19/11/2002 σ. 0014 - 0015

Οδηγία 2002/33/ΕΚ του Ευρωπαϊκού Κοινοβουλίου και του Συμβουλίουτης 21ης Οκτωβρίου 2002για την τροποποίηση των οδηγιών 90/425/ΕΟΚ και 92/118/ΕΟΚ του Συμβουλίου όσον αφορά τις υγειονομικές απαιτήσεις για τα ζωικά υποπροϊόνταΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 152 παράγραφος 4 στοιχείο β),την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία που ορίζεται στο άρθρο 251 της συνθήκης(3),Εκτιμώντας τα ακόλουθα:(1) Πολυάριθμες κοινοτικές πράξεις θεσπίζουν κανόνες για την υγεία των ζώων και τη δημόσια υγεία, οι οποίοι διέπουν την επεξεργασία και τη διάθεση ζωικών αποβλήτων και την παραγωγή, τη διάθεση στην αγορά, το εμπόριο και την εισαγωγή προϊόντων ζωικής προέλευσης που δεν προορίζονται για κατανάλωση από τον άνθρωπο.(2) Ο κανονισμός (ΕΚ) αριθ. 1744/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό των υγειονομικών κανόνων που διέπουν τα ζωικά υποπροϊόντα τα οποία δεν προορίζονται για κατανάλωση από τον άνθρωπο(4) αντικατέστησε τους κανόνες που περιέχονται στις πράξεις αυτές.(3) Κατά συνέπεια, προκειμένου να ληφθούν υπόψη οι νέοι αυτοί κανόνες, θα πρέπει να τροποποιηθούν αναλόγως η οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(5) και η οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ(6),ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η έβδομη περίπτωση του τμήματος 1 του κεφαλαίου Ι του παραρτήματος Α της οδηγίας 90/425/ΕΟΚ αντικαθίσταται από το ακόλουθο κείμενο:"- Κανονισμός (ΕΚ) αριθ. 1744/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, σχετικά με τον καθορισμό υγειονομικών κανόνων για τα ζωικά υποπροϊόντα που δεν προορίζονται για κατανάλωση από τον άνθρωπο (ΕΕ L 273 της 10.10.2002, σ. 1)."Άρθρο 2Η οδηγία 92/118/ΕΟΚ τροποποιείται ως εξής:1. Στο άρθρο 2, διαγράφονται τα στοιχεία ε) και ζ).2. Το άρθρο 3 τροποποιείται ως εξής:α) στην πρώτη περίπτωση, απαλείφονται οι ακόλουθες λέξεις:"καθώς και των ζελατινών που δεν προορίζονται για τη διατροφή του ανθρώπου·"β) η δεύτερη περίπτωση αντικαθίσταται από το ακόλουθο κείμενο:"- το εμπόριο ή οι εισαγωγές κάθε νέου προϊόντος ζωικής προέλευσης, προοριζόμενου για ανθρώπινη κατανάλωση, του οποίου επιτρέπεται η διάθεση στην αγορά ενός κράτους μέλους, μετά την ημερομηνία που αναφέρεται στο άρθρο 20, να μπορούν να διενεργούνται μόνον αφού ληφθεί απόφαση σύμφωνα με το πρώτο εδάφιο του άρθρου 15, μετά από αξιολόγηση, ενδεχομένως ύστερα από γνωμοδότηση της επιστημονικής κτηνιατρικής επιτροπής που έχει συσταθεί με την απόφαση 81/651/ΕΟΚ, του πραγματικού κινδύνου εξάπλωσης σοβαρών μεταδοτικών ασθενειών, ο οποίος ενδέχεται να ανακύψει από την κυκλοφορία του προϊόντος, όχι μόνον στο είδος από το οποίο προέρχεται το προϊόν, αλλά και σε άλλα είδη που μπορεί να είναι φορείς της ασθενείας ή να καταστούν εστίες ασθενείας ή κίνδυνοι για την ανθρώπινη υγεία."3. Στο άρθρο 10 παράγραφος 2, το στοιχείο β) αντικαθίσταται από το ακόλουθο κείμενο:"β) πλην αντιθέτων ειδικών διατάξεων του παραρτήματος ΙΙ, τα προϊόντα πρέπει να προέρχονται από εγκαταστάσεις που περιέχονται σε κοινοτικό κατάλογο ο οποίος θα καταρτισθεί με τη διαδικασία του άρθρου 18·"4. Το παράρτημα I τροποποιείται ως εξής:α) διαγράφονται τα κεφάλαια 1, 3 και 4·β) το κεφάλαιο 5 τροποποιείται ως εξής:i) στον τίτλο, προστίθενται οι ακόλουθες λέξεις:"που προορίζονται για κατανάλωση από τον άνθρωπο,"ii) στο μέρος A, διαγράφεται το ακόλουθο κείμενο:"A. Εάν προορίζονται για τη διατροφή του ανθρώπου ή των ζώων,"iii) το μέρος Β διαγράφεται·γ) το κεφάλαιο 6 τροποποιείται ως εξής:i) στον τίτλο, προστίθενται οι ακόλουθες λέξεις:"που προορίζονται για κατανάλωση από τον άνθρωπο,"ii) το μέρος I τροποποιείται ως εξής:- η παράγραφος A αντικαθίσταται από το ακόλουθο κείμενο:"A. όσον αφορά το εμπόριο, στην προσκόμιση του εγγράφου ή του πιστοποιητικού που προβλέπεται στην οδηγία 77/99/ΕΟΚ το οποίο αναφέρει ότι πληρούνται οι απαιτήσεις της εν λόγω οδηγίας,"- στην παράγραφο B σημείο 1, το στοιχείο α) αντικαθίσταται από το ακόλουθο κείμενο:"a) τα προϊόντα πληρούν τις απαιτήσεις της οδηγίας 80/215/ΕΟΚ·"δ) στο κεφάλαιο 7, το μέρος ΙΙ διαγράφεται·ε) τα κεφάλαια 8, 10 και 12 έως 15 διαγράφονται.Άρθρο 3Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 30 Απριλίου 2003. Ενημερώνουν αμέσως την Επιτροπή σχετικά.Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.Άρθρο 4Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 5Η παρούσα οδηγία απευθύνεται στα κράτη μέλη.Λουξεμβούργο, 21 Οκτωβρίου 2002.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςP. S. Møller(1) ΕΕ C 62 Ε της 27.2.2001, σ. 166.(2) ΕΕ C 193 της 10.7.2001, σ. 31.(3) Γνώμη του Ευρωπαϊκού Κοινοβουλίου, της 12ης Ιουνίου 2001 (ΕΕ C 53 της 28.2.2002, σ. 22), κοινή θέση του Συμβουλίου, της 20ής Νοεμβρίου 2001 (ΕΕ C 45 Ε της 19.2.2002, σ. 66), και απόφαση του Ευρωπαϊκού Κοινοβουλίου, της 13ης Μαρτίου 2002 (δεν έχει ακόμη δημοσιευθεί στην Επίσημη Εφημερίδα).(4) ΕΕ L 273 της 10.10.2002, σ. 1.(5) ΕΕ L 224 της 18.8.1990, σ 29· οδηγία όπως τροποποιήθηκε τελευταία από την οδηγία 92/118/ΕΟΚ (ΕΕ L 62 της 15.3.1993, σ. 49).(6) ΕΕ L 62 της 15.3.1993, σ. 49· οδηγία όπως τροποποιήθηκε τελευταία από την απόφαση 2001/7/ΕΚ της Επιτροπής (ΕΕ L 2 της 5.1.2001, σ. 27).


Avis juridique important

|

31980L0510

Δεύτερη οδηγία 80/510/ΕΟΚ της Επιτροπής της 2ας Μαΐου 1980 περί τροποποίησης του παραρτήματος της οδηγίας 77/101/ΕΟΚ του Συμβουλίου «περί της εμπορίας των απλών ζωοτροφών»

Επίσημη Εφημερίδα αριθ. L 126 της 21/05/1980 σ. 0012 - 0013 Φινλανδική ειδική έκδοση: Κεφάλαιο 3 τόμος 12 σ. 0033  Ελληνική ειδική έκδοση: Κεφάλαιο 03 τόμος 28 σ. 0169  Σουηδική ειδική έκδοση: Κεφάλαιο 3 τόμος 12 σ. 0033  Ισπανική ειδική έκδοση: Κεφάλαιο 03 τόμος 18 σ. 0017  Πορτογαλική ειδική έκδοση : Κεφάλαιο 03 τόμος 18 σ. 0017

ΔΕΥΤΕΡΗ ΟΔΗΓΙΑ ΤΗΣ ΕΠΙΤΡΟΠΗΣ της 2ας Μαΐου 1980 περί τροποποιήσεως του παραρτήματος της οδηγίας 77/101/ΕΟΚ του Συμβουλίου "περί της εμπορίας των απλών ζωοτροφών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 77/101/ΕΟΚ του Συμβουλίου της 23ης Νοεμβρίου 1976 περί εμπορίας των απλών ζωοτροφών(1), όπως τροποποιήθηκε τελευταία από την οδηγία 79/797/ΕΟΚ της Επιτροπής(2), και ιδίως το άρθρο 10,  Εκτιμώντας:  ότι, εξαιτίας της εξελίξεως των επιστημονικών ή τεχνικών γνώσεων, πρέπει να επέλθουν τροποποιήσεις στις διατάξεις του παραρτήματος της οδηγίας 77/101/ΕΟΚ περί των ανοχών που πρέπει να επιτρέπονται αν, κατά τον επίσημο έλεγχο, διαπιστωθεί μία διαφορά  μεταξύ του αποτελέσματος της αναλύσεως και της περιεκτικότητος, που δηλώθηκε από τον παρασκευαστή- ότι, οι ανοχές αυτές είναι αναγκαίες για να καλυφθούν οι διαφορές που προκύπτουν από τη δειγματολειψία, από τον τρόπο κατεργασίας ή από λάθος αναλύσεως- ότι οι πραγματικές ανοχές πρέπει να αναθεωρηθούν λαμβανομένων υπόψη των εφαρμοστέων ανοχών κατά τον έλεγχο των συνθέτων ζωοτροφών- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στο παράρτημα μέρος Α της οδηγίας 77/101/ΕΟΚ, το κείμενο του σημείου 2.5 αντικαθίσταται από το ακόλουθο κείμενο:  "2.5. Εάν κατά τους επισήμους ελέγχους των απλών ζωοτροφών που περιγράφονται στο άρθρο 12 της παρούσας οδηγίας, διαπιστωθεί διαφορά, που αποτελεί μείωση της αξίας του προϊόντος, μεταξύ του αποτελέσματος του ελέγχου και της δηλωθείσης περιεκτικότητος  γίνονται δεκτές, οι ακόλουθες ελάχιστες ανοχές:  α) για την ακατέργαστη πρωτεΐνη:  - 2 μονάδες, για τις περιεκτικότητες που δηλώθηκαν ίσες ή ανώτερες του 20%,  - 10% της δηλωθείσης περιεκτικότητος, για τις περιεκτικότητες που δηλώθηκαν κατώτερες του 20% (μέχρι 10%),  - μία μονάδα, για τις περιεκτικότητες που δηλώθηκαν κατώτερες του 10%- β) για τα ολικά σάκχαρα, τα αναγωγικά σάκχαρα, τη σακχαρόζη, τη λακτόζη και τη γλυκόζη (δεξτρόζη):  - 2 μονάδες, για περιεκτικότητες που δηλώθηκαν ίσες ή ανώτερες του 20%,  - 10% της δηλωθείσης περιεκτικότητος, για περιεκτικότητες κατώτερες του 20% (μέχρι 5%),  - 0,5 της μονάδος, για τις περιεκτικότητες που δηλώθηκαν κατώτερες του 5%- γ) για το άμυλο και την ινουλίνη:  - 3 μονάδες για τις περιεκτικότητες που δηλώθηκαν ίσες ή ανώτερες του 30%,  - 10% της δηλωθείσης περιεκτικότητος, για τις περιεκτικότητες που δηλώθηκαν κατώτερες του 30% (μέχρι 10%),  - 1 μονάδα για τις περιεκτικότητες που δηλώθηκαν κατώτερες του 10%- δ) για τις ακατέργαστες λιπαρές ουσίες:  - 1,8 μονάδες για τις δηλωμενες περιεκτικότητες που δηλώθηκαν ίσες ή ανώτερες του 15%,  - 12% της δηλωθείσης περιεκτικότητος, για τις περιεκτικότητες που δηλώθηκαν κατώτερες του 15% (μέχρι 5%),  - 0,6 της μονάδος, για τις περιεκτικότητες που δηλώθηκαν κατώτερες του 5%- ε) για τις ινώδεις ουσίες:  - 2,1 μονάδες για τις περιεκτικότητες που δηλώθηκαν ίσες ή ανώτερες του 14%,  - 15% της δηλωθείσης περιεκτικότητος, για τις περιεκτικότητες που δηλώθηκαν κατώτερες του 14% (μέχρι 6%),  - 0,9 της μονάδος, για τις περιεκτικότητες που δηλώθηκαν κατώτερες του 6%- στ) για την υγρασία και την τέφρα:  - 1 μονάδα για τις περιεκτικότητες που δηλώθηκαν ίσες ή ανώτερες του 10%,  - 10% της δηλωθείσης περιεκτικότητος, για τις περιεκτικότητες που δηλώθηκαν κατώτερες του 10% (μέχρι 5%),  - 0,5 της μονάδος για τις περιεκτικότητες που δηλώθηκαν κατώτερες του 5%- ζ) για τον ολικό φώσφορο, το νάτριο, το ανθρακικό ασβέστιο, το ασβέστιο, το μαγνήσιο, το βαθμό οξύτητος ή τις ουσίες τις αδιάλυτες στον πετρελαϊκό αιθέρα:  - 1,5 μονάδες για περιεκτικότητες (αξίες) που δηλώθηκαν ίσες ή ανώτερες του 15% (15) κατά περίπτωση,  - 10% της δηλωθείσης περιεκτικότητος (αξίας) για τις περιεκτικότητες που δηλώθηκαν κατώτερες του 15% (15) κατά περίπτωση, μέχρι 2% (2),  - 0,2 της μονάδος για δηλωθείσες περιεκτικότητες (αξίας) κατώτερες του 2% (2), κατά περίπτωση- η) για την τέφρα, την αδιάλυτη στο HCI και τα χλωριούχα άλατα εκφραζόμενα σε NaCI:  - 10% της δηλωθείσης περιεκτικότητος, για τις περιεκτικότητες που δηλώθηκαν ίσες ή ανώτερες του 3%,  - 0,3 μονάδες για τις περιεκτικότητες που δηλώθηκαν κατώτερες του 3%- θ) για το καροτένιο, τη βιταμίνη Α και τις ξανθοφύλλες:  - 30% της δηλωθείσης περιεκτικότητος- ι) για την μεθειονίνη, τη λυσίνη και τις πτητικές αζωτούχες βάσεις:  - 20% της δηλωθείσης περιεκτικότητος."  Άρθρο 2  Τα Κράτη Μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να προσαρμοσθούν στην παρούσα οδηγία, την 1ηΙανουαρίου 1981 και ενημερώνουν αμέσως την Επιτροπή.   Άρθρο 3  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 2 Μαΐου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 32 της 3.2.1977, σ. 1.  (2) ΕΕ αριθ. Ν 239 της 22.9.1979, σ. 53.


Σημαντική ανακοίνωση νομικού περιεχομένου

|

31991L0334

Οδηγία 91/334/ΕΟΚ της Επιτροπής της 6ης Ιουνίου 1991 που τροποποιεί την οδηγία 82/475/ΕΟΚ της Επιτροπής της 23ης Ιουνίου 1982 περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων ζωοτροφών που προορίζονται για κατοικίδια ζώα

Επίσημη Εφημερίδα αριθ. L 184 της 10/07/1991 σ. 0027 - 0027 Φινλανδική ειδική έκδοση: Κεφάλαιο 3 τόμος 38 σ. 0050  Σουηδική ειδική έκδοση: Κεφάλαιο 3 τόμος 38 σ. 0050  Ειδική έκδοση στη τσεχική γλώσσα Κεφάλαιο 03 τόμος 11 σ. 304  - 304 Ειδική έκδοση στην εσθονική γλώσσα Κεφάλαιο 03 τόμος 11 σ. 304  - 304 Ειδική έκδοση στην ουγγρική γλώσσα Κεφάλαιο 03 τόμος 11 σ. 304  - 304 Ειδική έκδοση στη λιθουανική γλώσσα Κεφάλαιο 03 τόμος 11 σ. 304  - 304 Ειδική έκδοση στη λεττονική γλώσσα Κεφάλαιο 03 τόμος 11 σ. 304  - 304 Ειδική έκδοση στη μαλτέζικη γλώσσα Κεφάλαιο 03 τόμος 11 σ. 304  - 304 Ειδική έκδοση στην πολωνική γλώσσα Κεφάλαιο 03 τόμος 11 σ. 304  - 304 Ειδική έκδοση στη σλοβακική γλώσσα Κεφάλαιο 03 τόμος 11 σ. 304  - 304 Ειδική έκδοση στη σλοβενική γλώσσα Κεφάλαιο 03 τόμος 11 σ. 304  - 304

		Οδηγία της Επιτροπήςτης 6ης Ιουνίου 1991που τροποποιεί την οδηγία 82/475/ΕΟΚ της Επιτροπής της 23ης Ιουνίου 1982 περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων ζωοτροφών που προορίζονται για κατοικίδια ζώα(91/334/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,τη συνθήκη για την ίδρυση της Ευρωπαϊκής Οικονομικής Κοινότητας,την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των συνθέτων ζωοτροφών [1], όπως τροποποιήθηκε τελευταία από την οδηγία 90/44/ΕΟΚ [2], και ιδίως το άρθρο 10,Εκτιμώντας:ότι, όσον αφορά την επισήμανση, η οδηγία 79/373/ΕΟΚ έχει ως στόχο να ενημερώνει αντικειμενικά και επίσης όσο το δυνατόν ακριβέστερα για τη σύνθεση και τη χρησιμοποίηση των ζωοτροφών·ότι η δήλωση των συστατικών της σύνθεσης των ζωοτροφών αποτελεί, σε ορισμένες περιπτώσεις, σημαντικό στοιχείο πληροφόρησης·ότι κρίνεται αναγκαίο να δημιουργηθούν κατηγορίες που θα επιτρέπουν την ταξινόμηση, υπό κοινή ονομασία, διαφόρων συστατικών·ότι πρέπει να προβλεφθούν ειδικές διατάξεις για την επισήμανση ζωοτροφών που προορίζονται για κατοικίδια ζώα προκειμένου να ληφθεί υπόψη ο ιδιαίτερος χαρακτήρας αυτής της κατηγορίας ζωοτροφών·ότι η οδηγία 90/44/ΕΟΚ τροποποίησε τις βασικές διατάξεις σχετικά με την σήμανση των σύνθετων ζωοτροφών· ότι είναι σκόπιμο, συνεπώς, να προσαρμοστεί ανάλογα η οδηγία 82/475/ΕΟΚ της Επιτροπής [3]·ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το κείμενο του άρθρου 1 της οδηγίας 82/475/ΕΟΚ αντικαθίσταται από το ακόλουθο κείμενο:"Άρθρο 1Σε περίπτωση που, σύμφωνα με τις διατάξεις του άρθρου 5γ παράγραφος 3 της οδηγίας 79/373/ΕΟΚ, η ειδική ονομασία των συστατικών δύναται να αντικατασταθεί από την ένδειξη της κατηγορίας στην οποία ανήκει το συστατικό, μόνον οι κατηγορίες που περιλαμβάνονται στο παράρτημα δύνανται να αναγράφονται στη συσκευασία, στον περιέκτη ή στην ετικέτα των σύνθετων ζωοτροφών που προορίζονται για ζώα εκτός των κατοικιδίων ζώων."Άρθρο 2Τα κράτη μέλη θέτουν σε ισχύ, το αργότερο στις 22 Ιανουαρίου 1992, τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.Εφόσον τα κράτη μέλη εγκρίνουν τις διατάξεις αυτές, οι διατάξεις περιλαμβάνουν μια αναφορά στην παρούσα οδηγία ή συνοδεύονται από σχετική αναφορά κατά την επίσημη δημοσίευσή τους. Οι λεπτομέριες της αναφοράς αυτής θεσπίζονται από τα κράτη μέλη.Άρθρο 3Η παρούσα οδηγία απευθύνεται στα κράτη μέλη.Βρυξέλλες, 6 Ιουνίου 1991.Για την ΕπιτροπήRay Mac SharryΜέλος της Επιτροπής[1] ΕΕ αριθ. L 86 της 6. 4. 1979, σ. 30.[2] ΕΕ αριθ. L 27 της 31. 1. 1990, σ. 35.[3] ΕΕ αριθ. L 213 της 21. 7. 1982, σ. 27.--------------------------------------------------


Avis juridique important

|

31991L0357

Οδηγία 91/357/ΕΟΚ της Επιτροπής της 13ης Ιουνίου 1991 περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων ζωοτροφών που προορίζονται για ζώα εκτός των κατοικιδίων ζώων

Επίσημη Εφημερίδα αριθ. L 193 της 17/07/1991 σ. 0034 - 0036 Φινλανδική ειδική έκδοση: Κεφάλαιο 3 τόμος 38 σ. 0061  Σουηδική ειδική έκδοση: Κεφάλαιο 3 τόμος 38 σ. 0061

ΟΔΗΓΙΑ ΤΗΣ ΕΠΙΤΡΟΠΗΣ  της 13ης Ιουνίου 1991  περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων ζωοτροφών που προορίζονται για ζώα εκτός των κατοικιδίων ζώων  ( 91/357/ΕΟΚ )Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των σύνθετων ζωοτροφών ( 1 ), όπως τροποποιήθηκε τελευταία από την οδηγία 90/44/ΕΟΚ ( 2 ), και ιδίως το άρθρο 10 στοιχείο α ),  Εκτιμώντας :  ότι, όσον αφορά την επισήμανση, η οδηγία 79/373/ΕΟΚ έχει ως στόχο να πληροφορείται ο εκτροφέας αντικειμενικά και επίσης όσο το δυνατόν ακριβέστερα τη σύνθεση και τη χρησιμοποίηση των ζωοτροφών -  ότι ο ποσοτικός καθορισμός των συστατικών των ζωοτροφών που προορίζονται για την εκτροφή προσοδοφόρων ζώων δημιουργεί προς το παρόν, κατά τον έλεγχο, δυσκολίες, ιδίως λόγω της φύσης των προϊόντων που χρησιμοποιούνται, της πολύπλοκης σύνθεσης των  μειγμάτων ή της πολύπλοκης μεθόδου της παρασκευής των ζωοτροφών -  ότι πρέπει, σ' αυτό το στάδιο, τουλάχιστον όσον αφορά τις ζωοτροφές που προορίζονται για την εκτροφή προσοδοφόρων ζώων να εξευρεθεί ελαστικός τύπος δήλωσης που θα περιορίζεται στην ένδειξη των συστατικών των ζωοτροφών χωρίς να αναφέρεται η ποσότητά  τους - ότι κρίνεται επιπλέον αναγκαίο να προβλεφθεί ο καθορισμός των κατηγοριών που θα επιτρέπει την ταξινόμηση, υπό κοινή ονομασία διαφόρων συστατικών -  ότι προβλέπεται από την οδηγία 79/373/ΕΟΚ ότι, αφού ληφθεί υπόψη η εξέλιξη των επιστημονικών και τεχνικών γνώσεων, καθορίζονται κατηγορίες στις οποίες κατατάσσονται διάφορα συστατικά το αργότερο μέχρι τις 22 Ιανουαρίου 1991 -  ότι, εφόσον έχουν ήδη καθοριστεί από την οδηγία 82/475/ΕΟΚ της Επιτροπής ( 3 ) οι κατηγορίες των συστατικών για τις σύνθετες ζωοτροφές που προορίζονται για τα κατοικίδια ζώα, πρέπει να θεσπιστούν ανάλογες διατάξεις για τις ζωοτροφές που προορίζονται για  άλλα ζώα εκτός των κατοικιδίων, κατά την έννοια της οδηγίας 79/373/ΕΟΚ -  ότι, εντούτοις, δεν είναι δυνατόν να καθοριστούν κατηγορίες που να καλύπτουν όλα τα συστατικά από τα οποία συνίστανται οι σύνθετες ζωοτροφές - ότι, συνεπώς, ο παρασκευαστής πρέπει να αναφέρει επιπλέον τα συστατικά που δεν ανήκουν σε καμία από τις  κατηγορίες που ορίζονται στο παράρτημα -  ότι τα συστατικά της κατηγορίας 12 "Προϊόντα χερσαίων ζώων", πρέπει επίσης να συμφωνούν με τις διατάξεις της οδηγίας 90/667/ΕΟΚ του Συμβουλίου της 27ης Νοεμβρίου 1990 για τη θέσπιση υγειονομικών κανόνων για τη διάθεση και μεταποίηση ζωικών αποβλήτων, τη  διάθεσή τους στην αγορά και την προστασία από τους παθογόνους οργανισμούς των ζωοτροφών ζωικής προέλευσης ή με βάση τα ψάρια, και για την τροποποίηση της οδηγίας 90/425/ΕΟΚ ( 4 )-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Σε περίπτωση που, σύμφωνα με τις διατάξεις του άρθρου 5γ παράγραφος 3 της οδηγίας 79/373/ΕΟΚ, η ειδική ονομασία των συστατικών δύναται να αντικατασταθεί από την ένδειξη της κατηγορίας στην οποία ανήκει το συστατικό, μόνο οι κατηγορίες που  περιλαμβάνονται στο παράρτημα δύνανται να αναγράφονται στην συσκευασία, στον περιέκτη ή στην ετικέτα των σύνθετων ζωοτροφών που προορίζονται για ζώα εκτός των κατοικιδίων ζώων .  Άρθρο 2  Τα κράτη μέλη θέτουν σε ισχύ, το αργότερο στις 22 Ιανουαρίου 1992, τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία . Ενημερώνουν αμέσως την Επιτροπή σχετικά .  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους . Ο τρόπος της παραπομπής καθορίζεται από τα κράτη μέλη .  Άρθρο 3  Η παρούσα οδηγία απευθύνεται στα κράτη μέλη . Βρυξέλλες, 13 Ιουνίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 86 της 6. 4 . 1979, σ . 30 . ( 2 ) ΕΕ αριθ . L 27 της 31 . 1 . 1990, σ . 35 . ( 3 ) ΕΕ αριθ . L 213 της 21 . 7 . 1982, σ . 27 . ( 4 ) ΕΕ αριθ . L 363 της 27 . 12 . 1990, σ . 51 .    ΠΑΡΑΡΤΗΜΑ  ΚΑΤΗΓΟΡΙΕΣ ΣΥΣΤΑΤΙΚΩΝ ΟΙ ΟΠΟΙΕΣ ΜΠΟΡΟΥΝ ΝΑ ΧΡΗΣΙΜΟΠΟΙΗΘΟΥΝ ΣΤΗ ΘΕΣΗ ΤΩΝ ΑΤΟΜΙΚΩΝ ΣΥΣΤΑΤΙΚΩΝ ΚΑΤΑ ΤΗ ΣΗΜΑΝΣΗ ΤΩΝ ΣΥΝΘΕΤΩΝ ΖΩΟΤΡΟΦΩΝ ΠΟΥ ΠΡΟΟΡΙΖΟΝΤΑΙ ΓΙΑ ΖΩΑ ΑΛΛΑ ΑΠΟ ΤΑ ΖΩΑ ΣΥΝΤΡΟΦΙΑΣ      Κατηγορία  Ορισμός       1 . Σπόροι δημητριακών  Όλα τα είδη σπόρων δημητριακών ( συμπεριλαμβανομένου του φαγόπυρου ) ανεξάρτητα από τον τρόπο παρουσίασης, αλλά από τους οποίους δεν έχει αφαιρεθεί κανένα άλλο τμήμα εκτός από τα λέπυρα .  2 .  Προϊόντα και υποπροϊόντα σπόρων δημητριακών  Προϊόντα και υποπροϊόντα κλάσματα των σπόρων δημητριακών με ανώτατο επιτρεπτό ποσοστό περιεκτικότητας σε ινώδεις ουσίες: 25 % στην ΞΟ εκτός των ελαίων της κατηγορίας 15 .  3 . Ελαιούχοι σπόροι  Όλα τα είδη  ελαιούχων σπόρων και καρπών, ανεξάρτητα από τον τρόπο παρουσίασης, από τους οποίους δεν έχει αφαιρεθεί κανένα άλλο τμήμα εκτός από τους φλοιούς και τα κελύφη .  4 . Προϊόντα και υποπροϊόντα ελαιούχων σπόρων  Προϊόντα και υποπροϊόντα κλάσματα ελαιούχων  σπόρων και καρπών εκτός από τις λιπαρές ουσίες της κατηγορίας 15 .   Τα προϊόντα και υποπροϊόντα αυτά δεν πρέπει να περιέχουν περισσότερο από 25 % ινώδεις ουσίες στην ΞΟ, εκτός αν περιέχουν περισσότερο από 5 % λιπαρών ουσιών στην ΞΟ, ή περισσότερο από 15  % ολικών αζωτούχων ουσιών στην ΞΟ .  5 . Προϊόντα και υποπροϊόντα σπερμάτων ψυχανθών  Ολόκληροι σπόροι ψυχανθών και τα κλάσματα προϊόντα και υποπροϊόντα τους, που δεν περιέχουν περισσότερο από 25 % ινωδών ουσιών στην ΞΟ, εκτός από τους ελαιούχους σπόρους  ψυχανθών των κατηγοριών 3 και 4 .  6 . Προϊόντα και υποπροϊόντα κονδύλων και γογγυλοριζών  Προϊόντα και υποπροϊόντα που προέρχονται από κονδύλους και γογγυλόριζες, που δεν περιέχουν περισσότερο από 25 % ινωδών ουσιών στην ΞΟ, εκτός από τα ζαχαρότευτλα της  κατηγορίας 7 .  7 . Προϊόντα και υποπροϊόντα ζαχαροβιομηχανίας  Προϊόντα και υποπροϊόντα των ζαχαροτεύτλων και των ζαχαροκαλάμων που δεν περιέχουν περισσότερο από 25 % ινωδών ουσιών στην ΞΟ .  8 . Προϊόντα και υποπροϊόντα χυμωδών καρπών  Προϊόντα και  υποπροϊόντα επεξεργασίας χυμωδών καρπών που δεν περιέχουν περισσότερο από 25 % ινωδών ουσιών στην ΞΟ, εκτός αν περιέχουν περισσότερο από 5 % λίπη και έλαια στην ΞΟ, ή περισσότερο από 15 % ολικές αζωτούχες ουσίες στην ΞΟ .  9 . Ξηρά χόρτα και σανοί   Υπέργειο μέρος των χορτοδοτικών και σανοδοτικών φυτών, που έχει αποξηρανθεί είτε με φυσικό, είτε με τεχνητό τρόπο και κοπεί όταν είναι ακόμη πράσινο .   Τα προϊόντα αυτά δεν πρέπει να περιέχουν περισσότερο από 25 % ινωδών ουσιών στην ΞΟ, εκτός αν  περιέχουν περισσότερο από 15 % ολικών αζωτούχων ουσιών στην ΞΟ .  10 . Υλικά υψηλής περιεκτικότητας σε ινώδεις ουσίες  Συστατικά που περιέχουν περισσότερες από 25 % ινώδεις ουσίες στην ΞΟ, όπως τα άχυρα, τα λέπυρα και τα άγανα, εκτός από τα προϊόντα που  περιλαμβάνονται στις κατηγορίες 4, 8 και 9 .  11 . Προϊόντα γάλακτος  Προϊόντα που προέρχονται από επεξεργασία του γάλακτος, εκτός από αποχωρισμένο λίπος γάλακτος που περιλαμβάνεται στην κατηγορία 15 .  12 . Προϊόντα χερσαίων ζώων  Προϊόντα που προέρχονται  από επεξεργασία υπολειμμάτων θερμόαιμων χερσαίων ζώων, όπως αυτά ορίζονται στο άρθρο 2 της οδηγίας του Συμβουλίου 90/667/ΕΟΚ, εκτός από αφαιρεθέν λίπος της κατηγορίας 15 και τα οποία είναι απαλλαγμένα στο μέγιστο δυνατό βαθμό από οπλές, κέρατα,  περιεχόμενο του πεπτικού σωλήνα των θηλαστικών, τρίχες ράχεως χοίρου και μη υδρολυμένες τρίχες και φτερά . Εξαιρούνται επίσης όσα προϊόντα περιέχουν περισσότερο από 50 % τέφρας στην ΞΟ που περιλαμβάνονται στην κατηγορία 14 .  13 . Προϊόντα ψαριών  Ολόκληρα  ψάρια και άλλα ψυχρόαιμα θαλάσσια ζώα ή μέρη αυτών, περιλαμβανομένων και προϊόντων της επεξεργασίας ψαριών, εκτός από ιχθυέλαιο και τα παράγωγά του που περιλαμβάνονται στην κατηγορία 15 . Εξαιρούνται επίσης όσα προϊόντα περιέχουν περισσότερο από 50 %  τέφρας στην ΞΟ που περιλαμβάνονται στην κατηγορία 14 .  14 . Ανόργανες ύλες  Ανόργανα ή οργανικά υλικά των οποίων η περιεκτικότητα σε τέφρα είναι μεγαλύτερη από 50 % στην ΞΟ, εκτός από όσα περιέχουν περισσότερο από 5 % τέφρα αδιάλυτη στο υδροχλώριο στην  ΞΟ .  15 . Έλαια και λίπη  Έλαια και λίπη από ζωικές ή φυτικές πηγές, και τα παράγωγά τους .  16 . Προϊόντα αρτοποιίας και ζυμαρικών  Απορρίμματα και πλεονάσματα αρτοποιίας και ζυμαρικών .


Avis juridique important

|

31992L0087

Οδηγία 92/87/ΕΟΚ της Επιτροπής της 26ης Οκτωβρίου 1992 για την κατάρτιση ενός μη αποκλειστικού καταλόγου των κυριοτέρων συστατικών τα οποία συνήθως χρησιμοποιούνται και διατίθενται στο εμπόριο για την παρασκευή συνθέτων ζωοτροφών για ζώα εκτός των οικιακών

Επίσημη Εφημερίδα αριθ. L 319 της 04/11/1992 σ. 0019 - 0032 Φινλανδική ειδική έκδοση: Κεφάλαιο 3 τόμος 45 σ. 0149  Σουηδική ειδική έκδοση: Κεφάλαιο 3 τόμος 45 σ. 0149

ΟΔΗΓΙΑ 92/87/ΕΟΚ ΤΗΣ ΕΠΙΤΡΟΠΗΣ  της 26ης Οκτωβρίου 1992  για την κατάρτιση ενός μη αποκλειστικού καταλόγου των κυριωτέρων συστατικών τα οποία συνήθως χρησιμοποιούνται και διατίθενται στο εμπόριο για την παρασκευή συνθέτων ζωοτροφών για ζώα εκτός  των οικιακώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των συνθέτων ζωοτροφών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 10 στοιχείο β),  Εκτιμώντας:  ότι ο κανονισμός (ΕΟΚ) αριθ. 2658/87 του Συμβουλίου (3) έχει καθιερώσει την ονοματολογία των εμπορευμάτων, που αποσκοπεί να καλύψει συγχρόνως τις απαιτήσεις του κοινού δασμολογίου και τις στατιστικές του εσωτερικού εμπορίου της Κοινότητας-  ότι, όσον αφορά τη σήμανση, η οδηγία 79/373/ΕΟΚ αποσκοπεί στο να πληροφορήσει αντικειμενικά και όσο το δυνατόν επακριβώς τον κτηνοτρόφο-  ότι η δήλωση των συστατικών που εισέρχονται στη σύνθεση των ζωοτροφών συνιστά, σε ορισμένες περιπτώσεις, σημαντικό στοιχείο πληροφόρησης για τους κτηνοτρόφους-  ότι η οδηγία 79/373/ΕΟΚ προβλέπει, δύο τρόπους δήλωσης των συνθέτων ζωοτροφών που προορίζονται για ζώα εκτός των οικιακών-  ότι σύμφωνα με τις διατάξεις της οδηγίας 79/373/ΕΟΚ, όπως τροποποιήθηκε από την οδηγία 90/44/ΕΟΚ (4), πρέπει να καθοριστεί, λαμβάνοντας υπόψη την εξέλιξη των επιστημονικών και τεχνικών γνώσεων, ένας μη αποκλειστικός κατάλογος των κυριοτέρων συστατικών  που κανονικά χρησιμοποιούνται και διατίθενται στο εμπόριο για την παρασκευή συνθέτων ζωοτροφών για ζώα εκτός των οικιακών για να καταργηθούν τα εμπόδια στις ενδοκοινοτικές συναλλαγές-  ότι ο εν λόγω κατάλογος πρέπει να καθορίζει για κάθε συστατικό μια κοινή ονομασία και μια περιγραφή και σε ορισμένες περιπτώσεις μπορεί να ορίζονται ελάχιστες απαιτήσεις της συνθέσεως-  ότι ο καθορισμός ενός επιπέδου βοτανικής καθαρότητας και η περιγραφή της έννοιας "βοτανικές προσμείξεις" είναι αναγκαίες προκειμένου να καταστεί δυνατός ο διαχωρισμός των ατομικών συστατικών από το μείγμα-  ότι από την καθιέρωση γλωσσαρίου που θα περιγράφει τις κυριότερες διαδικασίες παρασκευής θα αποφευχθούν πολλές επαναλήψεις-  ότι τα συστατικά που απαριθμούνται στον προαναφερθέντα κατάλογο μπορούν να δηλωθούν ως συστατικά υπό τον όρο ότι ανταποκρίνονται στις ονομασίες που έχουν προβλεθεί γι' αυτά, στις περιγραφές που έχουν δοθεί σ' αυτά και σε κάθε απαιτήσεις σύνθεσης που  μπορεί να έχουν οριστεί-  ότι σύμφωνα με την οδηγία 79/373/ΕΟΚ ο κατάλογος των συστατικών τα οποία μπορούν να χρησιμοποιηθούν για την παρασκευή συνθέτων ζωοτροφών δεν μπορεί να έχει εξαντλητικό χαρακτήρα- ότι τα κράτη μέλη πρέπει να αποδεχθούν ότι συστατικά εκτός εκείνων που  περιλαμβάνονται στο εν λόγω κατάλογο μπορούν επίσης να διατεθούν στο εμπόριο υπό τον όρο ότι δεν έχουν υποστεί αλλοιώσεις, είναι ανόθευτα και εμπορεύσιμης ποιότητας και ότι έχουν δηλωθεί με ονομασίες άλλες από αυτές που παρατίθενται στο παράρτημα, οι  οποίες δεν δύνανται να παραπλανήσουν τον καταναλωτή-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα κράτη μέλη προβλέπουν ότι, στην περίπτωση των συνθέτων ζωοτροφών που χρησιμοποιούνται για ζώα εκτός των οικιακών, τα συστατικά που κατατάσσονται στο μέρος Β του παραρτήματος μπορούν να δηλώνονται επί της συσκευασίας, επί του δοχείου ή επί  της ετικέτας επικολλημένης σ' αυτό μόνον εφόσον ανταποκρίνονται στις ονομασίες που ορίζονται σ' αυτό καθώς και υπό την προϋπόθεση ότι ανταποκρίνονται στις περιγραφές που δίνονται σ' αυτό, καθώς και στις απαιτήσεις συνθέσεως οι οποίες μπορεί να έχουν  οριστεί.  Επιπλέον, τα κράτη μέλη μεριμνούν ώστε να τηρούνται οι διατάξεις του μέρους Α "Γενικά".  Άρθρο 2  Ωστόσο, τα κράτη μέλη προβλέπουν ότι μπορούν να διατίθενται στο εμπόριο μέχρι τις 31 Δεκεμβρίου 1993 οι σύνθετες ζωοτροφές που παρασκευάστηκαν πριν από την 1η Μαρτίου 1993 και δεν ανταποκρίνονται στις διατάξεις της παρούσας οδηγίας.  Άρθρο 3  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις της παρούσας οδηγίας το αργότερο την 1η Μαρτίου 1993. Πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσιεύσή τους. Ο τρόπος της παραπομπής καθορίζεται από τα κράτη μέλη.  Άρθρο 4  Η παρούσα οδηγία απευθύνεται στα κράτη μέλη. Βρυξέλλες, 26 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 86 της 6. 4. 1979, σ. 30. (2) ΕΕ αριθ. L 353 της 17. 12. 1990, σ. 48. (3) ΕΕ αριθ. L 256 της 7. 9. 1987, σ. 1. (4) ΕΕ αριθ. L 27 της 31. 1. 1990, σ. 35.    ΠΑΡΑΡΤΗΜΑ  ΜΕΡΟΣ Α  Γενικά  Ι. Επεξηγηματικές  1. Τα συστατικά κατατάσσονται και ονομάζονται στο μέρος Β, σύμφωνα με τα ακόλουθα κριτήρια:  - προέλευση του προϊόντος/παραπροϊόντος: φυτικό ζωικό, ανόργανο,  - μέρος του προϊόντος/παραπροϊόντος που χρησιμοποιείται: ολόκληρο, σπόροι, κόνδυλοι, οστά,  - επεξεργασία στην οποία έχει υποβληθεί το προϊόν/παραπροϊόν: νιφάδες, πίτυρο, πούλπα, λίπος,  - ωριμότητα του προϊόντος/παραπροϊόντος ή/και ποιότητα του προϊόντος/παραπροϊόντος: "χαμηλή περιεκτικότητα σε γλυκοζινολικές ενώσεις" "πλούσιο σε λιπαρές ουσίες" "χαμηλής περιεκτικότητας σε ζάχαρη".  2. Ο κατάλογος των συστατικών υποδιαιρείται σε δώδεκα κεφάλαια:  1. Σπόροι δημητριακών, προϊόντα και παραπροϊόντα αυτών  2. Ελαιούχοι σπόροι, ελαιούχοι καρποί, προϊόντα και παραπροϊόντα αυτών  3. Σπέρματα ψυχανθών, προϊόντα και παραπροϊόντα αυτών  4. Κόνδυλοι ρίζες, προϊόντα και παραπροϊόντα αυτών  5. Άλλοι σπόροι και καρποί, προϊόντα και παραπροϊόντα αυτών  6. Συγκομιζόμενες χονδροειδείς ζωοτροφές και ινώδη υπολείμματα  7. Άλλα φυτά, προϊόντα και παραπροϊόντα αυτών  8. Προϊόντα γάλακτος  9. Προϊόντα χερσαίων ζώων  10. Ψάρια και άλλα θαλάσσια ζώα, προϊόντα και παραπροϊόντα αυτών  11. Ανόργανες ύλες  12. Διάφορα.  ΙΙ. Διατάξεις όσον αφορά τη βοτανική καθαρότητα:  1. Η βοτανική καθαρότητα των προϊόντων και παραπροϊόντων που παρατίθενται στο μέρος Β δεν πρέπει να είναι μικρότερη από 95 %, εκτός αν ορίζεται στο μέρος Β διαφορετικό επίπεδο περιεκτικότητας.  2. Τα ακόλουθα θεωρούνται ότι συνιστούν βοτανικές προσμείξεις:  α) φυσικές αλλά ακίνδυνες προσμείξεις (π.χ.: άχυρα και υπολείμματα αχύρων, σπόροι άλλων καλλιεργούμενων ειδών ή ζιζανίων)-  β) αβλαβή υπολείμματα άλλων ελαιούχων σπόρων ή καρπών, που προέρχονται από προηγούμενη επεξεργασία, και των οποίων η περιεκτικότητα δεν υπερβαίνει το 0,5 %.  3. Τα εμφαινόμενα επίπεδα αναφέρονται στο βάρος του προϊόντος ως έχει.  III. Διατάξεις όσον αφορά την ονομασία  Όταν η ονομασία ενός συστατικού περιλαμβάνει μία ή περισσότερες λέξεις εντός παρενθέσεων, αυτή ή αυτές οι λέξεις είναι δυνατό να περιλαμβάνονται ή να παραλείπονται κατ' επιλογήν- π.χ.: το έλαιο (από σπέρματα) σόγιας είναι δυνατό να δηλώνεται ως έλαιο  από σπέρματα σόγιας ή ως έλαιο σόγιας.  IV. Διατάξεις όσον αφορά το γλωσσάριο  Το γλωσσάριο που ακολουθεί αναφέρεται στις κυριότερες επεξεργασίες που χρησιμοποιούνται για την παρασκευή των συστατικών τα οποία περιγράφονται στο μέρος Β του παραρτήματος. Όταν, στις ονομασίες αυτών των συστατικών, περιλαμβάνεται μια κοινή ονομασία ή  όρος του παρόντος γλωσσαρίου, η ονομασία της αντίστοιχης επεξεργασίας πρέπει να είναι σύμφωνη με το δεδομένο ορισμό.       Επεξεργασία  Ορισμός  Κοινή ονομασία/όρος         Συμπύκνωση  Αύξηση της περιεκτικότητας σε ορισμένες ουσίες δι' απομακρύνσεως του ύδατος ή άλλων συστατικών  Συμπύκνωμα  Αποφλοίωση (1)  Αφαίρεση των περιβλημάτων από κόκκους, σπόρους και  καρπούς διάφορους  Αποφλοιωμένο  Ξήρανση  Τεχνητή ή φυσική αφυδάτωση με σκοπό τη διατήρηση του προϊόντος  Αποξηραμένο (στον ήλιο ή με τεχνητό τρόπο)  Εκχύλιση  Χρήση οργανικών διαλυτών για την αφαίρεση του λίπους ή του ελαίου από ορισμένες ουσίες, ή  υδατικού διαλύτου για την αφαίρεση της ζάχαρης και άλλων υδατοδιαλυτών συστατικών. Όταν χρησιμοποιείται οργανικός διαλύτης, το τελικό προϊόν πρέπει να είναι τεχνικώς απαλλαγμένο από το διαλύτη αυτόν  Εκχυλισμένο (στην περίπτωση των ελαιούχων υλικών)  Μελάσσα, πούλπα (στην περίπτωση προϊόντων που περιέχουν ζάχαρη ή άλλα υδατοδιαλυτά συστατικά)  Εξώθηση  Συμπίεση ή ώθηση υλικών μέσα από ειδικά ανοίγματα, υπό πίεση (Βλέπε προζελατινοποίηση)  Προϊόν εξώθησης  Νιφαδοποίηση  Κυλίνδριση υλικού το οποίο  έχει υποβληθεί σε επεξεργασία με υγρή θερμότητα  Νιφάδες, νιφαδοποιημένο  Αλευροποίηση  Φυσική επεξεργασία των κόκκων των σιτηρών με σκοπό τη μείωση του μεγέθους των σωματιδίων και τη διευκόλυνση του διαχωρισμού τους σε συστατικά κλάσματα (κυρίως:  αλεύρι, πίτυρο και ψιλά πίτυρα)  Αλεύρι, πίτυρα, ψιλά πίτυρα  Θερμική επεξεργασία/  θέρμανση  Γενικός όρος ο οποίος καλύπτει ορισμένο αριθμό θερμικών επεξεργασιών οι οποίες εκτελούνται υπό ορισμένες συνθήκες με σκοποό να υπάρξει επίδραση επί της δομής του υλικού ή της θρεπτικής αξίας  Ψημένο, διογκωμένο, βρασμένο, θερμικά επεξεργασμένο   Υδρογόνωση  Επεξεργασία των λιπών και των ελαίων γιά την άνοδο του σημείου τήξεως αυτών  Προϊόν που έχει σκληρυνθεί  Υδρόλυση  Διάσπαση σε απλούστερα χημικά συστατικά μέσω κατάλληλης επεξεργασίας με νερό και, ενδεχομένως, είτε ένζυμα είτε οξέα/αλκάλια   Υδρολυμένο  Πίεση  Απομάκρυνση, μέσω μηχανικής πίεσης (είτε με κοχλία, είτε με κάποιο άλλο είδος πιεστηρίου) και, ενδεχομένως, κάποιας θερμικής επεξεργασίας, των λιπών και των ελαίων από ελαιούχα υλικά, ή του χυμού από φρούτα ή άλλα φυτικά προϊόντα   Πλακούντες έκθλιψης (2) (στην περίπτωση ελαιούχων υλικών)  Πούλπα, στέμφυλα (στην περίπτωση φρούτων κ.λπ.)  Σύμπηξη  Επεξεργασία για τη δημιουργία συμπήκτων  Σύμπηκτο (pellet)    (1) Ο όρος "αποφλοίωση" είναι δυνατόν να αντικαθίσταται από τους όρους "αποκελύφωση" ή "απολεπύρωση", ανάλογα με την περίπτωση. Οπότε  η κοινή ονομασία/όρος πρέπει να είναι αντίστοιχα "αποκελυφωμένο", "απολεπυρωμένο".  (2) Ανάλογα με την περίπτωση, ο όρος "πλακούς έκθλιψης" μπορεί να αντικαθίσταται από τον όρο "πίττα".     Προζελατινοποίηση  Τροποποίηση του αμύλου με σκοπό να βελτιωθούν εμφανώς οι διογκωτικές του ιδιότητες εντός ψυχρού ύδατος  Προζελατινοποιημένο  Καθαρισμός (ραφινάρισμα)  Απομάκρυνση των ξένων προσμείξεων από σάκχαρα, έλαια και άλλα φυσικά υλικά με  χημική/φυσική επεξεργασία  Καθαρισμένο (ραφιναρισμένο)  Υγρή άλεση  Μηχανικός διαχωρισμός των συστατικών μερών του πυρήνα/κόκκου δι' εμβαπτίσεως σε νερό που μπορεί να περιέχει διοξείδιο του θείου γιά να εξαχθεί το άμυλο  Φύτρο, γλουτένη, άμυλο      ΜΕΡΟΣ Β  Μη αποκλειστικός κατάλογος των κύριων συστατικών  1. ΣΠΟΡΟΙ ΔΗΜΗΤΡΙΑΚΩΝ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         1.01  Βρώμη  Σπόροι του φυτού Avena sativa L. και άλλων καλλιεργούμενων ποικιλιών ειδών του Βρώμη  1.02  Νιφάδες βρώμης  Προϊόν που λαμβάνεται από απολεπυρωμένη βρώμη η οποία υποβάλλεται σε  επεξεργασία με ατμό και κυλίνδριση και το οποίο ενδέχεται να περιέχει λέπυρα βρώμης σε μικρή αναλογία  1.03  Ψιλά πίτυρα  Παραπροϊόν το οποίο λαμβάνεται κατά την επεξεργασία κοσκινισμένης και απολεπυρωμένης βρώμης προς αδρό άλεσμα και άλευρο βρώμης και  το οποίο αποτελείται κυρίως από πίτυρο βρώμης και μέρος του ενδοσπερμίου  1.04  Φλοιοί βρώμης και πίτυρα  Παραπροϊόν το οποίο λαμβάνεται κατά την επεξεργασία κοσκινισμένης βρώμης προς αδρό άλεσμα βρώμης και το οποίο αποτελείται κυρίως από φλοιούς βρώμης  και πίτυρα  1.05  Κριθή  Σπόροι του φυτού Hordeum vulgare L.  1.06  Ψιλά πίτυρα κριθής  Παραπροϊόν το οποίο λαμβάνεται κατά την επεξεργασία κοσκινισμένης αποφλοιωμένης κριθής προς μαργαριταρώδη κριθή, σιμιγδάλι ή αλεύρι  1.07  Θραύσματα ρυζιού   Παραπροϊόν που προκύπτει κατά την παρασκευή γυαλισμένου ή στιλβωμένου ρυζιού Oryza sativa L., το οποίο αποτελείται κυρίως από μικρομεγέθεις ή/και θραυσμένους κόκκους  1.08  Πίτυρο ρυζιού (καστανού  χρώματος)  Παραπροϊόν που προκύπτει κατά τη δεύτερη στίλβωση αποφλοιωμένου ρυζιού και το οποίο αποτελείται κυρίως από τμήματα του αλευρώδους στρώματος, ενδοσπέρμιο και φύτρο  1.09  Πίτυρο ρυζιού (λευκό)  Παραπροϊόν που προκύπτει κατά την πρώτη στίλβωση  αποφλοιωμένου ρυζιού και το οποίο αποτελείται κυρίως από λέπυρα, τμήματα του στρώματος αλευρώνης, ενδοσπέρμιο και φύτρο  1.10  Πίτυρα ρυζιού με ανθρακικό ασβέστιο  Παραπροϊόν που προκύπτει κατά τη στίλβωση αποφλοιωμένου ρυζιού και το οποίο αποτελείται  κυρίως από περιβλήματα, τμήματα του στρώματος αλευρώνης, ενδοσπέρμιο, φύτρο και μικρή ποσότητα ανθρακικού ασβεστίου που προκύπτει από τη χρησιμοποίησή του στη βιομηχανική διαδικασία  1.11  Κτηνάλευρο μερικώς βρασμένου ρυζιού  Παραπροϊόν που προκύπτει  κατά τη στίλβωση αποφλοιωμένου μερικώς βρασμένου ρυζιού και το οποίο αποτελείται κυρίως από περιβλήματα, τμήματα του στρώματος αλευρώνης, ενδοσπέρμιο, φύτρο και μικρή ποσότητα ανθρακικού ασβεστίου που προκύπτει από τη χρησιμοποίησή του στη βιομηχανική  διαδικασία  1.12  Πλακούντες έκθλιψης φύτρων ρυζιού  Παραπροϊόν της ελαιουργίας, το οποίο λαμβάνεται με πίεση φύτρων ρυζιού στα οποία έχει παραμείνει μέρος του ενδοσπερμίου και των περιβλημάτων  1.13  Άλεσμα εκχύλισης φύτρων  ρυζιού  Παραπροϊόν της ελαιουργίας, το οποίο λαμβάνεται με εκχύλιση φύτρων ρυζιού στα οποία έχει παραμείνει μέρος του ενδοσπερμίου και των περιβλημάτων  1.14  Άμυλο ρυζιού  Άμυλο ρυζιού τεχνικώς καθαρό  1.15  Κεχρί  Σπόροι του φυτού Panicum miliaceum L.   1.16  Σίκαλη  Σπόροι του φυτού Secale cereale L.  1.17  Ψιλά πίτυρα σίκαλης  Παραπροϊόν της αλευροποιίας, το οποίο λαμβάνεται από κοσκινισμένη σίκαλη και το οποίο αποτελείται κυρίως από σωματίδια του ενδοσπερμίου με λεπτά τμήματα των εξωτερικών  στρωμάτων και μερικά υπολείμματα κόκκων  1.18  Κτηνάλευρο σίκαλης  Παραπροϊόν που προκύπτει κατά την παρασκευή αλεύρου από κοσκινισμένη σίκαλη και κυρίως τμήματα των εξωτερικών στρωμάτων και από σωματίδια σπόρων από τα οποία έχει αφαιρεθεί μικρότερη  ποσότητα ενδοσπερμίων απ' ό,τι το πίτυρο σίκαλης  1.19  Πίτυρο σίκαλης  Παραπροϊόν της αλευροποιίας, το οποίο λαμβάνεται από κοσκινισμένη σίκαλη και αποτελείται κυρίως από τμήματα των εξωτερικών στρωμάτων και από σωματίδια σπόρων από τα οποία έχει  αφαιρεθεί το μεγαλύτερο μέρος του ενδοσπερμίου  1.20  Σόργο  Σπόροι του φυτού Sorghum bicolor (L.) Moench s.i.  1.21  Σίτος  Σπόροι των φυτών Triticum aestivum L., Triticum durum Desf. και άλλων ποικιλιών του Σίτος  1.22  Ψιλά πίτυρα σίτου  Παραπροϊόν  της αλευροποιίας, το οποίο λαμβάνεται από κοσκινισμένους σπόρους σίτου ή αποφλοιωμένου σίτου σπέλτα και αποτελείται κυρίως από τμήματα του ενδοσπερμίου με λεπτά θραύσματα των εξωτερικών περιβλημάτων και υπολείμματα σπόρων  1.23  Κτηνάλευρο σίτου   Παραπροϊόν της αλευροποιίας, το οποίο λαμβάνεται από κοσκινισμένους σπόρους σίτου ή αποφλοιωμένου σίτου σπέλτα και αποτελείται κυρίως από θραύσματα των εξωτερικών περιβλημάτων και από τμήματα σπόρων από τα οποία έχει αφαιρεθεί μικρότερο μέρος του  ενδοσπερμίου από όσο στο πίτυρο σίτου  1.24  Πίτυρο σίτου (1)  Παραπροϊόν της αλευροποιίας, το οποίο λαμβάνεται από κοσκινισμένους σπόρους σίτου ή αποφλοιωμένου σίτου σπέλτα και το οποίο αποτελείται κυρίως από τμήματα των εξωτερικών περιβλημάτων από τα  οποία έχει αφαιρεθεί το μεγαλύτερο μέρος του ενδοσπερμίου  1.25  Φύτρα σίτου  Παραπροϊόν της αλευροποιίας το οποίο αποτελείται κυρίως από φύτρα σίτου τα οποία έχουν υποστεί κυλίνδριση ή άλλως και στα οποία ενδέχεται να παραμένουν τμήματα του  ενδοσπερμίου και του εξωτερικού περιβλήματος  1.26  Γλουτένη σίτου  Αποξηραμένο παραπροϊόν της παραγωγής αμύλου σίτου, το οποίο αποτελείται κυρίως από γλουτένη που προκύπτει κατά το διαχωρισμό του αμύλου    (1) Σε περίπτωση που το συστατικό αυτό έχει  υποβληθεί σε λεπτότερη άλεση, είναι δυνατόν, είτε να προστίθεται ο όρος "λεπτό" στην ονομασία του, είτε η ονομασία αυτή να αντικαθίσταται από κάποιαν άλλη αντίστοιχη.    1.27  Κτηνοτροφική γλουτένη σίτου  Αποξηραμένο παραπροϊόν της παραγωγής αμύλου  σίτου, το οποίο αποτελείται κυρίως από πίτυρο και γλουτένη όπου ενδέχεται να προστίθενται συστατικά του υγρού εμβαπτίσεως (διαβροχής) και ενδεχομένως το φύτρο από το οποίο ίσως να έχει αφαιρεθεί το έλαιο  1.28  Άμυλο σίτου  Τεχνικά καθαρό άμυλο σίτου   1.29  Σίτος σπέλτα  Κόκκοι του σίτου σπέλτα Triticum spelta L., Triticum dioccum Schrank, Triticum monococcum  1.30  Τριτικάλε  Σπόροι του υβριδίου Triticum X Secale  1.31  Αραβόσιτος (καλαμπόκι)  Σπόροι του φυτού Zea Mays L.  1.32  Ψιλά πίτυρα  αραβοσίτου  Παραπροϊόν της παραγωγής αλεύρου ή σιμιγδαλιού από αραβόσιτο, το οποίο αποτελείται κυρίως από τμήματα των εξωτερικών περιβλημάτων και από τμήματα σπόρων από τους οποίους έχει αφαιρεθεί μικρότερο μέρος του ενδοσπερμίου από όσο στο πίτυρο  αραβοσίτου  1.33  Πίτυρο αραβοσίτου  Παραπροϊόν της παραγωγής αλεύρου ή σιμιγδαλιού από αραβόσιτο, το οποίο αποτελείται κυρίως από τα εξωτερικά περιβλήματα και ορισμένα τμήματα του φύτρου του αραβοσίτου με μερικά τμήματα ενδοσπερμίου  1.34  Πλακούντες  έκθλιψης φύτρων αραβοσίτου  Παραπροϊόν της ελαιουργίας, το οποίο λαμβάνεται με πίεση από ξηρά ή υγρά επεξεργασμένα φύτρα αραβοσίτου στα οποία ενδέχεται να έχει παραμείνει μέρος του ενδοσπερμίου και των περιβλημάτων  1.35  Εκχυλισμένα φύτρα αραβοσίτου   Παραπροϊόν της ελαιουργίας, το οποίο λαμβάνεται με εκχύλιση από ξερά ή υγρά επεξεργασμένα φύτρα αραβοσίτου στα οποία ενδέχεται να έχει παραμείνει μέρος του ενδοσπερμίου και των περιβλημάτων  1.36  Κτηνοτροφική γλουτένη αρα- βοσίτου (1)  Αποξηραμένο  παραπροϊόν της παραγωγής αμύλου αραβοσίτου, το οποίο αποτελείται από πίτυρο και γλουτένη όπου ενδέχεται να προστίθενται συστατικά του υγρού εμβαπτίσεως (διαβροχής) και ενδεχομένως το φύτρο, από το οποίο ίσως να έχει αφαιρεθεί το έλαιο  1.37  Γλουτένη  αραβοσίτου  Αποξηραμένο παραπροϊόν της παραγωγής αμύλου αραβοσίτου, το οποίο αποτελείται κυρίως από γλουτένη που λαμβάνεται κατά το διαχωρισμό του αμύλου  1.38  Άμυλο αραβοσίτου  Τεχνικά καθαρό άμυλο αραβοσίτου  1.39  Προζελατινοποιημένο άμυλο  αραβοσίτου (2)  Άμυλο αραβοσίτου το οποίο έχει υποβληθεί σε θερμική επεξεργασία και το οποίο έχει την ιδιότητα να διογκώνεται αισθητά όταν έρχεται σε επαφή με κρύο νερό  1.40  Ριζίδια βύνης  Παραπροϊόν της βυνοποίησης, το οποίο αποτελείται κυρίως από  αποξηραμένα ριζίδια σιτηρών που έχουν βλαστήσει  1.41  Αποξηραμένοι σπόροι ζυθοποιίας  Παραπροϊόν της ζυθοποιίας, το οποίο λαμβάνεται με αποξήρανση υπολειμμάτων ζυμωθέντων ή σιτηρών και άλλων αμυλούχων προϊόντων  1.42  Αποξηραμένοι σπόροι από- σταξης   Παραπροϊόν της απόσταξης αλκοόλης, το οποίο λαμβάνεται με αποξήρανση στερεών υπολειμμάτων σπόρων που έχουν υποστεί ζύμωση  1.43  Σπόροι απόσταξης σκοτεινού χρώματος (3)  Παραπροϊόν της απόσταξης, το οποίο λαμβάνεται με αποξήρανση στερεών υπολειμμάτων  ζυμωθέντων σπόρων στα οποία έχει προστεθεί το σιροπιώδες κατάλοιπο της απόσταξης ή τα εξατμισμένα απόνερα     (1) Η υποσημείωση αυτή δεν αφορά την ελληνική γλώσσα.  (2) Η ονομασία αυτή, δυνατόν να αντικαθίσταται από την ονομασία "Άμυλο αραβοσίτου που είναι προϊόν εξώθησης".  (3) Η ονομασία αυτή, δυνατόν να αντικαθίσταται από την ονομασία "Αποξηραμένοι κόκκοι απόσταξης και διαλυτά".     2. ΕΛΑΙΟΥΧΟΙ ΣΠΟΡΟΙ, ΕΛΑΙΟΥΧΟΙ ΚΑΡΠΟΙ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         2.01  Πλακούντες έκθλιψης μερικώς αποφλοιωμένης αραχίδος  Παραπροϊόν της ελαιουργίας, το οποίο λαμβάνεται με πίεση από μερικώς αποφλοιωμένες αραχίδες Arachis hypogeaea L και άλλα είδη αραχίδος  Arachis (μέγιστη περιεκτικότητα της ξηράς ουσίας σε ινώδεις ουσίες: 16 %)  2.02  Άλεσμα εκχυλισμένης μερικώς αποφλοιωμένης αραχίδος  Παραπροϊόν της ελαιουργίας, το οποίο λαμβάνεται με εκχύλιση από μερικώς αποφλοιωμένες αραχίδες (μέγιστη περιεκτικότητα  της ξηρής ουσίας σε ινώδεις ουσίες: 16 %)  2.03  Πλακούντες έκθλιψης αποφλοιωμένης αραχίδος  Παραπροϊόν της ελαιουργίας, το οποίο λαμβάνεται με πίεση από αποφλοιωμένες αραχίδες  2.04  Άλεσμα εκχυλισμένης αποφλοιωμένης αραχίδος  Παραπροϊόν της  ελαιουργίας, το οποίο λαμβάνεται με εκχύλιση από αποφλοιωμένες αραχίδες  2.05  Σπόροι κράμβης (1)  Σπόροι της κράμβης Brassica napus L. ssp. oleifera (Metzg.) Sinsk., της ινδικής κράμβης Brassica napus L. Var. glauca (Roxb.) O.E. Schulz και της κράμβης  Brassica campestris L. ssp. oleifera (Metzg.) Sinsk (ελάχιστη βοτανική καθαρότητα: 94 %).  2.06  Πλακούντες έκθλιψης από κραμβόσπορους (1)  Παραπροϊόν της ελαιουργίας, το οποίο λαμβάνεται με πίεση από κραμβόσπορους (ελάχιστη βοτανική καθαρότητα: 94 %)   2.07  Άλεσμα εκχυλισμένων κραμβόσπορων (1)  Παραπροϊόν της ελαιουργίας, το οποίο λαμβάνεται με εκχύλιση από κραμβόσπορους (ελάχιστη βοτανική καθαρότητα: 94 %)  2.08  Φλοιοί κραμβόσπορων  Παραπροϊόν το οποίο λαμβάνεται κατά την αποφλοίωση κραμβόσπορων   2.09  Πλακούντες εκχύλισης μερικώς αποφλοιωμένων σπόρων ατρακτυλίδος  Παραπροϊόν της ελαιουργίας, το οποίο λαμβάνεται με εκχύλιση από μερικώς αποφλοιωμένους σπόρους ατρακτυλίδος Carthamus tinctorius L.  2.10  Πλακούντες έκθλιψης φοινικοκαρυάς   Παραπροϊόν της ελαιουργίας, το οποίο λαμβάνεται με πίεση από τον αποξηραμένο πυρήνα (ενδοσπέρμιο) και το εξωτερικό περίβλημα (καλυπτήρια στοιβάδα) του σπόρου της φοινικοκαρυάς Cocos nucifera L.  2.11  Άλεσμα εκχυλισμένης φοινικοκαρυάς  Παραπροϊόν της  ελαιουργίας, το οποίο λαμβάνεται με εκχύλιση από τον αποξηραμένο πυρήνα (ενδοσπέρμιο) και το εξωτερικό περίβλημα (καλυπτήρια στοιβάδα) του σπόρου της φοινικοκαρυάς  2.12  Πλακούντες έκθλιψης ελαΐδος  Παραπροϊόν της ελαιουργίας, το οποίο λαμβάνεται με  πίεση από τα σπέρματα ελαΐδος Elaeis-guineensis Jacq., Corozo oleifera (H.B.K.) - L.H. Bailey (Elaeis melanoccocca auct.) από τα οποία έχει, στο μέγιστο δυνατό βαθμό, αφαιρεθεί το σκληρό κέλυφος  2.13  Άλεσμα εκχυλισμένης ελαΐδος  Παραπροϊόν της  ελαιουργίας, το οποίο λαμβάνεται με εκχύλιση από σπέρματα ελαΐδος από τα οποία έχει, στο μέγιστο δυνατό βαθμό, αφαιρεθεί το σκληρό κέλυφος  2.14  Θερμανθείσα( έντα) (σπέρματα) σόγια  Σπέρματα σόγιας Glycine max. (L.) Merr. που έχουν υποβληθεί σε  κατάλληλη θερμική επεξεργασία  2.15  Ψημένη( α) εκχυλισμένη( α) (σπέρματα) σόγια  Παραπροϊόν της ελαιουργίας, το οποίο λαμβάνεται από σπέρματα σόγιας με εκχύλιση και κατάλληλη θερμική επεξεργασία (μέγιστη περιεκτικότητα σε ινώδεις ουσίες, 8 % επί της  ξηράς ουσίας)  2.16  Άλεσμα εκχυλισμένων αποφλοιωμένων και ψημένων σπερμάτων σόγιας  Παραπροϊόν της ελαιουργίας, το οποίο λαμβάνεται από αποφλοιωμένα σπέρματα σόγιας με εκχύλιση και κατάλληλη θερμική επεξεργασία  2.17  Συμπύκνωμα πρωτεϊνών από  (σπέρματα) σόγια(ς)  Παραπροϊόν της ελαιουργίας, το οποίο λαμβάνεται από αποφλοιωμένα σπέρματα σόγιας τα οποία έχουν υποβληθεί σε εκχύλιση από το λίπος τους    (1) Η διευκρίνηση "χαμηλής περιεκτικότητας σε γλυκοζινολικές ενώσεις" μπορεί να προστίθεται  στην ονομασία εφόσον κρίνεται απαραίτητο. Η έννοια της διευκρίνησης αυτής νοείται όπως αυτή ορίζεται στην κοινοτική νομοθεσία.    2.18  Σογιέλαιο  Έλαιο που προέρχεται από σπέρματα σόγιας  2.19  Φλοιοί σπερμάτων σόγιας  Παραπροϊόν το οποίο λαμβάνεται  κατά την αποφλοίωση σπερμάτων σόγιας  2.20  Βαμβακόσπορος  Σπόροι βάμβακος Gossypium spp. από τους οποίους έχουν αφαιρεθεί οι ίνες  2.21  Άλεσμα εκχυλισμένου μερικώς αποφλοιωμένου βαμβακόσπορου  Παραπροϊόν της ελαιουργίας, το οποίο λαμβάνεται με  εκχύλιση από βαμβακόσπορους από τους οποίους έχουν αφαιρεθεί οι ίνες και μέρος του φλοιού (μέγιστη περιεκτικότητα σε ινώδεις ουσίες, 16 % επί της ξηράς ουσίας)  2.22  Πλακούντες έκθλιψης βαμβακόσπορου  Παραπροϊόν της ελαιουργίας, το οποίο λαμβάνεται με  πίεση από βαμβακόσπορους από τους οποίους έχουν αφαιρεθεί οι ίνες  2.23  Πλακούντες έκθλιψης σπόρων της γουιζοτίας της ελαιοφόρου  Παραπροϊόν της ελαιουργίας, το οποίο λαμβάνεται με πίεση από σπόρους της γουιζοτίας της ελαιοφόρου Guizotia abyssinicia  (L.f) Cass.  2.24  Ηλιανθόσπορος  Σπόροι του ηλιάνθου Helianthus annuus L.  2.25  Άλεσμα εκχυλισμένων σπόρων ηλιάνθου  Παραπροϊόν της ελαιουργίας, το οποίο λαμβάνεται με εκχύλιση από ηλιανθόσπορους  2.26  Άλεσμα εκχυλισμένων μερικώς αποφλοιωμένων σπόρων  ηλιάνθου  Παραπροϊόν της ελαιουργίας, το οποίο λαμβάνεται με εκχύλιση από σπόρους ηλιάνθου από τους οποίους έχει αφαιρεθεί μέρος των φλοιών (μέγιστη περιεκτικότητα της ξηρής ουσίας σε ινώδεις ουσίες, 27,5 % επί της ξηράς ουσίας)  2.27  Λιναρόσπορος   Σπόροι λιναρόσπορου (λίνου) Linium usitatissimum L. (ελάχιστη βοτανική καθαρότητα: 93 %)  2.28  Πλακούντες έκθλιψης λιναρόσπορου  Παραπροϊόν της ελαιουργίας, το οποίο λαμβάνεται με πίεση από λιναρόσπορο (ελάχιστη βοτανική καθαρότητα: 93 %)  2.29   Άλεσμα εκχυλισμένου λιναρόσπορου  Παραπροϊόν της ελαιουργίας, το οποίο λαμβάνεται με εκχύλιση από λιναρόσπορο (ελάχιστη βοτανική καθαρότητα: 93 %)  2.30  Ελαιάλευρο  Παραπροϊόν της ελαιουργίας, το οποίο λαμβάνεται με εκχύλιση από ελιές πιεσμένες Oleo  europaea L. και από το οποίο έχουν απομακρυνθεί κατά το μέγιστο δυνατό βαθμό μέρη του πυρήνα  2.31  Πλακούντες έκθλιψης σησαμόσπορου  Παραπροϊόν της ελαιουργίας, το οποίο λαμβάνεται με πίεση από τους σπόρους του φυτού σήσαμον Sesamum indicum L.  2.32   Άλεσμα εκχυλισμένων μερικώς αποφλοιωμένων σπερμάτων κακάο  Παραπροϊόν της ελαιουργίας, το οποίο λαμβάνεται με εκχύλιση από αποξηραμένα και ψημένα σπέρματα του κακάο Theobroma cacao L. από τα οποία έχει αφαιρεθεί μέρος του φλοιού      3. ΣΠΕΡΜΑΤΑ ΨΥΧΑΝΘΩΝ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         3.01  Ρεβύθια  Σπέρματα του φυτού Cicer arietinum L.  3.02  Άλεσμα εκχυλισμένων σπερμάτων κυάμοψης  Προϊόν που λαμβάνεται μετά από εκχύλιση του γλισχράσματος σπερμάτων του φυτού Cyamopsis  tetragonoloba (L.), Taub.  3.03  Ρόβη  Σπέρματα του φυτού Ervum ervilia L.  3.04  Λάθυρος (1)  Σπέρματα του φυτού Lathyrus sativus L. που έχουν υποστεί κατάλληλη θερμική επεξεργασία    (1) Η ονομασία μπορεί να εξειδικευτεί με μια ένδειξη της φύσης της  θερμικής επεξεργασίας.    3.05  Φακές  Σπέρματα του φυτού Lens culinaris a.o. Medik.  3.06  Γλυκά λούπινα  Σπέρματα του φυτού Lupinus spp., χαμηλής περιεκτικότητας σε πικρά σπέρματα  3.07  Φασόλια ψημένα  Σπέρματα του φυτού Phaseolus ή Vigna spp., τα  οποία έχουν υποβληθεί σε κατάλληλη θερμική επεξεργασία για την καταστροφή των τοξικών λεκτινών  3.08  Πίσα  Σπέρματα του φυτού Pisum spp.  3.09  Ψιλά πίτυρα πίσων  Παραπροϊόν το οποίο λαμβάνεται κατά την παραγωγή αλεύρου από πίσα και το οποίο  αποτελείται κυρίως από τεμαχίδια των κοτυληδόνων και, σε μικρότερο βαθμό, των φλοιών  3.10  Πίτυρο πίσων  Παραπροϊόν το οποίο λαμβάνεται κατά την παραγωγή χονδράλευρου από πίσα και το οποίο αποτελείται κυρίως από φλοιούς που απομακρύνονται με την  αποφλοίωση και το καθάρισμα των πίσων  3.11  Κύαμοι  Σπέρματα του φυτού Vicia faba L. ssp. faba var. equina Pers. and var. minuta (Alef.) Mansf.  3.12  Βίκος ο μόνανθος  Σπέρματα του φυτού Nicia monanthos Desf.  3.13  Βίκος  Σπέρματα του φυτού Vicia  sativa L. var. sativa και άλλων ποικιλιών      4. ΚΟΝΔΥΛΟΙ, ΡΙΖΕΣ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         4.01  Πούλπα (ζαχαρο)τεύτλων  Παραπροϊόν της παραγωγής ζάχαρης, το οποίο αποτελείται από αποξηραμένα τεμάχια ζαχαροτεύτλων που προκύπτουν κατά την επεξεργασία της εκχυλίσεως Beta vulgaris L. ssp.  vulgaris var. altissima Doel.  4.02  Μελάσσα (ζαχαρο)τεύτλων  Παραπροϊόν το οποίο αποτελείται από το σιροπιώδες υπόλειμμα που συλλέγεται κατά την παραγωγή ή τη διύλιση ζάχαρης από τεύτλα  4.03  Μελασσωμένη πούλπα (ζαχαρο)τεύτλων  Παραπροϊόν της  παραγωγής ζάχαρης, το οποίο περιέχει αποξηραμένη πούλπα ζαχαροτεύτλων στην οποία έχει προστεθεί μελάσσα  4.04  Βινάσσα (ζαχαρο)τεύτλων  Παραπροϊόν το οποίο λαμβάνεται μετά τη ζύμωση της μελάσσας ζαχαροτεύτλων κατά την παραγωγή αλκοόλης, ζύμης, κιτρικού  οξέος ή άλλων οργανικών ενώσεων  4.05  Ζάχαρη (ζαχαρο)τεύτλων (1)  Ζάχαρη που λαμβάνεται από τα ζαχαρότευτλα  4.06  Γλυκοπατάτες  Κόνδυλοι του φυτού Ipomoea batatas (L.) Poir, ανεξάρτητα από τη μορφή που τους έχει δοθεί  4.07  Μανιόκα  Ρίζες του φυτού  Manihot esculenta Crantz, ανεξάρτητα από μορφή που τους έχει δοθεί  4.08  Άμυλο μανιόκας διογκωμένο  Άμυλο το οποίο λαμβάνεται από ρίζες μανιόκας, και το οποίο υποβάλλεται σε κατάλληλη θερμική επεξεργασία για να αυξηθεί πολύ ο όγκος του  4.09  Πούλπα  γεωμήλων  Παραπροϊόν της εκχυλίσεως του αμύλου γεωμήλων Solanum tuberosum L.    (1) Η ονομασία αυτή, δυνατόν να αντικαθίσταται από την ονομασία "σακχαρόζη".    4.10  Άμυλο γεωμήλων  Τεχνικώς καθαρό άμυλο γεωμήλων  4.11  Πρωτεΐνη γεωμήλων  Αποξηραμένο  παραπροϊόν της παραγωγής αμύλου, το οποίο αποτελείται κυρίως από πρωτεϊνούχες ουσίες που προκύπτουν μετά τον διαχωρισμό του αμύλου      5. ΑΛΛΟΙ ΣΠΟΡΟΙ, ΚΑΡΠΟΙ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         5.01  Λοβοί χαρουπιών  Προϊόν το οποίο λαμβάνεται με σύνθλιψη του αποξηραμένου καρπού (λοβών) της χαρουπιάς Ceratonia siliqua L. απ' όπου έχουν αφαιρεθεί τα σπέρματα  5.02  Πούλπα εσπεριδοειδών   Παραπροϊόν το οποίο λαμβάνεται με πίεση των εσπεριδοειδών Citrus ssp. κατά την επεξεργασία παραγωγής χυμού εσπεριδοειδών  5.03  Πούλπα μήλων  Παραπροϊόν το οποίο λαμβάνεται με πίεση μήλων Malus spp. κατά την επεξεργασία παραγωγής χυμού μήλων  5.04   Πούλπα τομάτας  Παραπροϊόν το οποίο λαμβάνεται με πίεση τοματών Solanum Iycopersicum Karst. κατά την επεξεργασία παραγωγής τοματοχυμού  5.05  Πούλπα σταφυλιών  Παραπροϊόν της μεταποίησης των σταφυλιών Vitis vinifera L., το οποίο παραμένει μετά την  έκθλιψη του χυμού  5.06  Γίγαρτα σταφυλιών  Παραπροϊόν της μεταποίησης των σταφυλιών, το οποίο αποτελείται από γίγαρτα και είναι σχεδόν ελεύθερο άλλων συνθετικών      6. ΣΥΓΚΟΜΙΖΟΜΕΝΕΣ ΧΟΝΔΡΟΕΙΔΕΙΣ ΖΩΟΤΡΟΦΕΣ ΚΑΙ ΙΝΩΔΗ ΥΠΟΛΕΙΜΜΑΤΑ        Κωδικός αριθμός  Ονομασία  Περιγραφή         6.01  Μηδικάλευρο (1)  Προϊόν το οποίο λαμβάνεται με ξήρανση και άλεση νεαρών φυτών μηδικής Medicago sativa L. και Medicago varia Martyn (ελάχιστη βοτανική καθαρότητα: 80 %)  6.02  Πούλπα μηδικής   Αποξηραμένο παραπροϊόν το οποίο λαμβάνεται με έκθλιψη χυμού από τη μηδική  6.03  Συμπύκνωμα πρωτεϊνών μηδικής  Προϊόν το οποίο λαμβάνεται με τεχνητή ξήρανση κλασμάτων χυμού συμπίεσης μηδικής, το οποίο έχει υποβληθεί σε φυγοκέντρηση και σε θερμική  επεξεργασία για την καθίζηση των πρωτεϊνών  6.04  Τριφυλλάλευρο (1)  Προϊόν το οποίο λαμβάνεται με ξήρανση και άλεση νεαρών φυτών τριφυλλιού Trifolium spp. (ελάχιστη βοτανική καθαρότητα: 80 %)  6.05  Άλευρο χλόης (1)  Προϊόν το οποίο λαμβάνεται με  ξήρανση και άλεση νεαρών φυτών χλωράς νομής  6.06  Άχυρο σίτου  Άχυρο σίτου  6.07  Άχυρο σίτου επεξεργασμένο (2)  Προϊόν το οποίο λαμβάνεται με κατάλληλη επεξεργασία αχύρων σίτου     (1) Ο όρος "άλευρο" είναι δυνατόν να αντικαθίσταται από τον όρο  "σύμπηκτα". Η μέθοδος ξήρανσης, δυνατόν να αναφέρεται μαζί με την ονομασία.  (2) Η ονομασία μπορεί να εξειδικευτεί με αναφορά στη φύση της διεξαχθείσης χημικής κατεργασίας.    7. ΑΛΛΑ ΦΥΤΑ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         7.01  Μελάσσα ζαχαροκάλαμου  Παραπροϊόν το οποίο αποτελείται από το σιροπιώδες υπόλειμμα που συλλέγεται κατά την παραγωγή ή τη διύλιση ζάχαρης ζαχαροκάλαμου Saccharum officinarum L.  7.02  Βινάσσα  ζαχαροκάλαμου  Παραπροϊόν το οποίο λαμβάνεται μετά τη ζύμωση της μελάσσας ζαχαροκάλαμου κατά την παραγωγή αλκοολών, ζύμης, κιτρικού οξέος ή άλλων οργανικών ενώσεων  7.03  Ζάχαρη ζαχαροκάλαμου (1)  Ζάχαρη που λαμβάνεται από το ζαχαροκάλαμο  7.04  Άλευρο  φυκών  Προϊόν στο οποίο λαμβάνεται με ξήρανση και σύνθλιψη φυκών, ιδίως καστανού χρώματος. Το προϊόν αυτό είναι δυνατόν να έχει υποστεί πλύση για να μειωθεί η περιεκτικότητά του σε ιώδιο     (1) Η ονομασία αυτή, δυνατόν να αντικαθίσταται από την  ονομασία "σακχαρόζη".   8. ΓΑΛΑΚΤΟΚΟΜΙΚΑ ΠΡΟΪΟΝΤΑ        Κωδικός αριθμός  Ονομασία  Περιγραφή         8.01  Σκόνη αποκορυφωμένου γάλακτος  Προϊόν το οποίο λαμβάνεται με ξήρανση γάλακτος από το οποίο έχει αφαιρεθεί το μεγαλύτερο μέρος των λιπαρών ουσιών  8.02  Σκόνη βουτυρογάλακτος  Προϊόν το οποίο  λαμβάνεται με ξήρανση του υγρού (βουτυρόγαλα) που παραμένει μετά την επεξεργασία του γάλακτος και την αφαίρεση του βουτύρου  8.03  Σκόνη τυρογάλακτος  Προϊόν το οποίο λαμβάνεται με ξήρανση του υγρού που παραμένει μετά τις επεξεργασίες παρασκευής  τυριού,quark, καζεΐνης και παρόμοιων διαδικασιών  8.04  Σκόνη τυρογάλακτος χαμηλής περιεκτικότητας σε ζάχαρο  Προϊόν το οποίο λαμβάνεται με ξήρανση τυρογάλακτος από το οποίο έχει αφαιρεθεί μέρος της λακτόζης  8.05  Σκόνη πρωτεΐνης τυρογάλακτος (1)   Προϊόν το οποίο λαμβάνεται με ξήρανση των πρωτεϊνούχων ενώσεων που προκύπτουν από το τυρόγαλα ή το γάλα με χημική ή φυσική επεξεργασία  8.06  Σκόνη καζεΐνης  Προϊόν το οποίο λαμβάνεται από αποκορυφωμένο γάλα ή βουτυρόγαλα δια ξηράνσεως καζεΐνης που  κατακρημνίζεται με τη βοήθεια οξέων ή πυτιάς  8.07  Σκόνη λακτόζης  Ζάχαρο, διαχωριζόμενο από το γάλα ή το τυρόγαλα καθαρισμό και ξήρανση     (1) Η ονομασία αυτή, δυνατόν να αντικαθίσταται από την ονομασία "σκόνη αλβουμίνης γάλακτος".   9. ΠΡΟΪΟΝΤΑ ΧΕΡΣΑΙΩΝ ΖΩΩΝ        Κωδικός αριθμός  Ονομασία  Περιγραφή         9.01  Κρεατάλευρο (1)  Προϊόν το οποίο λαμβάνεται από θέρμανση, ξήρανση και άλεση ολόκληρων σφαγίων ή μερών σφαγίων θερμόαιμων χερσαίων ζώων από τα οποία ενδέχεται να έχει αφαιρεθεί μέρος του λίπους  με φυσικό ή άλλο τρόπο. Το προϊόν αυτό θα πρέπει να είναι ουσιαστικά απαλλαγμένο από κάθε είδους τρίχες, φτερά, κέρατα, οπλές, καθώς επίσης και από το περιεχόμενο του πεπτικού σωλήνα (ελάχιστη περιεκτικότητα σε ολικές αζωτούχες ουσίες, 50 % επί της  ξηράς ουσίας)  9.02  Οστεοκρεατάλευρο (1)  Προϊόν το οποίο λαμβάνεται από θέρμανση, ξήρανση και άλεση σφαγίων ή μερών σφαγίων θερμόαιμων χερσαίων ζώων από τα οποία ενδέχεται να έχει αφαιρεθεί μέρος του λίπους με φυσικό ή άλλο τρόπο. Το προϊόν αυτό θα  πρέπει να είναι ουσιαστικά απαλλαγμένο από κάθε είδους τρίχες, φτερά, κέρατα, οπλές, καθώς επίσης και από το περιεχόμενο του πεπτικού σωλήνα    (1) Προϊόντα των οποίων η περιεκτικότητα σε λίπος υπερβαίνει το 13 % επί της ξηράς ουσίας, πρέπει να  ονομάζονται ως "πλούσια σε λίπος".    9.03  Οστεάλευρο  Προϊόν το οποίο λαμβάνεται από θέρμανση, λεπτή άλεση και ξήρανση οστών θερμόαιμων χερσαίων ζώων από τα οποία έχει αφαιρεθεί μεγάλο μέρος του λίπους με φυσικό ή άλλο τρόπο. Το προϊόν αυτό πρέπει να  είναι ουσιαστικά απαλλαγμένο από κάθε είδους τρίχες, φτερά, κέρατα, οπλές, καθώς και από το περιεχόμενο του πεπτικού σωλήνα  9.04  Υπολείμματα βιομηχανίας ζωικού λίπους  Υπόλειμμα που απομένει στη βιομηχανία βοείου λίπους και άλλων ζωικών λιπών μετά την  αφαίρεσή τους (με εκχύλιση ή άλλο φυσικό τρόπο)  9.05  Άλευρο υπολειμμάτων σφαγίων πουλερικών (1)  Προϊόν το οποίο λαμβάνεται με ξήρανση και άλεση υπολειμμάτων από σφαγμένα πουλερικά. Το προϊόν αυτό πρέπει να είναι ουσιαστικά ελεύθερο από φτερά  9.06   Υδρολυμένο πτεράλευρο  Προϊόν το οποίο λαμβάνεται με υδρόλυση, ξήρανση και άλεση φτερών πουλερικών  9.07  Αιματάλευρο  Προϊόν το οποίο λαμβάνεται με ξήρανση του αίματος σφαγμένων θερμόαιμων ζώων. Το προϊόν αυτό πρέπει να είναι ουσιαστικά απαλλαγμένο  από ξένες προσμείξεις  9.08  Ζωικό λίπος  Προϊόν το οποίο αποτελείται από λίπος από θερμόαιμα χερσαία ζώα     (1) Προϊόντα των οποίων η περιεκτικότητα σε λίπος υπερβαίνει το 13 % επί της ξηράς ουσίας, πρέπει να ονομάζονται ως "πλούσια σε λίπος".   10. ΨΑΡΙΑ ΚΑΙ ΑΛΛΑ ΖΩΑ ΤΗΣ ΘΑΛΑΣΣΑΣ, ΠΡΟΪΟΝΤΑ ΚΑΙ ΠΑΡΑΠΡΟΪΟΝΤΑ ΑΥΤΩΝ        Κωδικός αριθμός  Ονομασία  Περιγραφή         10.01  Ιχθυάλευρο (1)  Προϊόν το οποίο λαμβάνεται με επεξεργασία ολόκληρων ψαριών ή μερών αυτών από τα οποία ενδέχεται να έχει αφαιρεθεί μέρος του ελαίου και στα οποία ενδέχεται να έχουν προστεθεί  εκ νέου τα διαλυτά συστατικά ψαριών  10.02  Συμπυκνωμένα διαλυτά συστατικά ψαριών  Σταθεροποιημένο προϊόν το οποίο αποτελείται από το χυμό πιέσεως που προκύπτει κατά την παραγωγή ιχθυαλεύρου αφού αφαιρεθούν απ' αυτόν μεγάλο μέρος του ελαίου και μέρος  του νερού  10.03  Ιχθυέλαιο  Έλαιο που λαμβάνεται από τα ψάρια  10.04  Ραφιναρισμένο και σκληρυνθέν ιχθυέλαιο  Ιχθυέλαιο το οποίο λαμβάνεται από ψάρια και το οποίο έχει διυλισθεί και υποβληθεί σε υδρογόνωση     (1) Προϊόντα τα οποία περιέχουν άνω  του 75 % ολικών αζωτούχων ουσιών επί της ξηράς ουσίας, μπορεί να ονομάζονται "πλούσια σε πρωτεΐνη".   11. ΑΝΟΡΓΑΝΕΣ ΟΥΣΙΕΣ        Κωδικός αριθμός  Ονομασία  Περιγραφή         11.01  Ανθρακικό ασβέστιο (1)  Προϊόν το οποίο λαμβάνεται με άλεση από υλικά που αποτελούν πηγές ανθρακικού ασβεστίου όπως είναι ο ασβεστόλιθος, τα όστρακα των στρειδιών και των μυδιών ή με καθίζηση  από όξινο διάλυμα  11.02  Ανθρακικό ασβέστιο και μαγνήσιο  Φυσικό μείγμα ανθρακικού ασβεστίου και ανθρακικού μαγνησίου  11.03  Ασβεστολιθικά θαλάσσια φύκη (Maerl)  Προϊόν φυσικής προελεύσεως, το οποίο λαμβάνεται από ασβεστολιθικά φύκη που έχουν αλεσθεί  ή κοκκοποιηθεί  11.04  Οξείδιο του μαγνησίου  Τεχνικώς καθαρό οξείδιο του μαγνησίου (MgO)  11.05  Κιζερίτης  Φυσικό θειικό μαγνήσιο (MgSO4-H2O)  11.06  Φωσφορικό ασβέστιο (2)  Μονόξινο φωσφορικό ασβέστιο που λαμβάνεται με καθίζηση από οστά ή ανόργανες  πηγές (CaHPO4-xH2O)    (1) Η φύση της πηγής δυνατόν να αντικαθιστά την ονομασία ή να αναφέρεται επιπλέον αυτής.  (2) Η μέθοδος παρασκευής, δυνατόν να περιλαμβάνεται στην ονομασία.    11.07  Φωσφορικό μονο-διασβέστιο  Προϊόν το οποίο λαμβάνεται χημικώς και συντίθεται από ίσα μέρη φωσφορικού διασβεστίου και μονοασβεστίου  11.08  Αποφθοριωμένο ορυκτό φωσφορικό άλας   Προϊόν το οποίο λαμβάνεται με άλεση καθαρισμένων και καταλλήλως αποφθοριωμένων φυσικών φωσφορικών αλάτων  11.09  Αποζελατινοποιημένο οστεάλευρο  Προϊόν που λαμβάνεται με αποζελατινοποίηση, αποστείρωση και άλεση οστών από τα οποία έχει αφαιρεθεί το  λίπος  11.10  Φωσφορικό μονοασβέστιο  Τεχνικώς καθαρό φωσφορικό μονοασβέστιο (Ca(H2PO4)2-xH2O)  11.11  Φωσφορικό άλας ασβεστίου-μαγνησίου  Τεχνικώς καθαρό φωσφορικό άλας ασβεστίου-μαγνησίου  11.12  Φωσφορικό μονοαμμώνιο  Τεχνικώς καθαρό ωσφορικό  μονοαμμώνιο (NH4H2PO4)  11.13  Χλωριούχο νάτριο (1)  Τεχνικώς καθαρό χλωριούχο νάτριο ή προϊόν το οποίο λαμβάνεται με άλεση φυσικών πηγών χλωριούχου νατρίου, όπως είναι το ορυκτό και το θαλασσινό αλάτι     (1) Η φύση της πηγής του χλωριούχου  νατρίου δυνατόν να αντικαθιστά ή να αναφέρεται επιπλέον στην ονομασία.   12. ΔΙΑΦΟΡΑ        Κωδικός αριθμός  Ονομασία  Περιγραφή         12.01  Υπολείμματα αρτοποιίας  Παραπροϊόν που λαμβάνεται κατά την παραγωγή μπισκότων, γλυκισμάτων τύπου κέικ και ψωμιού  12.02  Υπολείμματα ζαχαροπλαστικής  Παραπροϊόν που λαμβάνεται κατά την  παραγωγή σοκολάτας, καραμελών και άλλων ειδών ζαχαροπλαστικής  12.03  Λιπαρά οξέα  Παραπροϊόν που λαμβάνεται από έλαια και λίπη ακαθόριστης φυτικής ή ζωικής προέλευσης, κατά την εξουδετέρωση των οξέων τους με χρήση καυστικών αλκάλεων ή με απόσταξη   12.04  Άλατα λιπαρών οξέων (1)  Προϊόν που λαμβάνεται δια σαπωνοποιήσεως λιπαρών οξέων με υδροξείδιο του ασβεστίου, του νατρίου ή του καλίου     (1) Η ονομασία μπορεί να συμπληρωθεί από μια ένδειξη του τύπου του άλατος.


Avis juridique important

|

31987L0540

Οδηγία 87/540/ΕΟΚ του Συμβουλίου της 9ης Νοεμβρίου 1987 για την πρόσβαση στο επάγγελμα του μεταφορέα εμπορευμάτων διά πλωτής οδού στον τομέα των εθνικών και διεθνών μεταφορών και την αμοιβαία αναγνώριση των διπλωμάτων, πιστοποιητικών και άλλων τίτλων που αφορούν το επάγγελμα αυτό

Επίσημη Εφημερίδα αριθ. L 322 της 12/11/1987 σ. 0020 - 0024 Φινλανδική ειδική έκδοση: Κεφάλαιο 6 τόμος 2 σ. 0168  Σουηδική ειδική έκδοση: Κεφάλαιο 6 τόμος 2 σ. 0168

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 9ης Νοεμβρίου 1987  για την πρόσβαση στο επάγγελμα του μεταφορέα εμπορευμάτων δια πλωτής οδού στον τομέα των εθνικών και διεθνών μεταφορών και την αμοιβαία αναγνώριση των διπλωμάτων, πιστοποιητικών και άλλων τίτλων που αφορούν το επάγγελμα αυτό  (87/540/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οργάνωση της αγοράς μεταφορών είναι από τα απαραίτητα στοιχεία για την εφαρμογή της κοινής πολιτικής μεταφορών, της οποίας η θέσπιση προβλέπεται από τη συνθήκη·  ότι η υιοθέτηση μέτρων που αποβλέπουν στο συντονισμό των όρων πρόσβασης στο επάγγελμα του μεταφορέα ευνοεί την υλοποίηση της ελεύθερης παροχής υπηρεσιών και την πραγματική άσκηση του δικαιώματος εγκατάστασης·  ότι επιβάλλεται να προβλεφθεί η εισαγωγή κοινών κανόνων για την πρόσβαση στο επάγγελμα του μεταφορέα εμπορευμάτων δια πλωτής οδού στον τομέα των εθνικών και διεθνών μεταφορών για να εξασφαλιστεί η βελτίωση των επαγγελματικών προσόντων του μεταφορέα· ότι η βελτίωση αυτή μπορεί να συμβάλει στην εξυγίανση της αγοράς, στην εξάλειψη του πλεονάσματος μεταφορικής ικανότητας και στη βελτίωση της ποιότητας των παρεχόμενων υπηρεσιών, προς το συμφέρον των καταναλωτών, των μεταφορέων και της οικονομίας στο σύνολό της·  ότι η εφαρμογή της οδηγίας 74/561/ΕΟΚ του Συμβουλίου της 12ης Νοεμβρίου 1974 περί προσβάσεως στο επάγγελμα του μεταφορέα εμπορευμάτων στον τομέα των εσωτερικών και διεθνών οδικών μεταφορών (4) και της οδηγίας 77/796/ΕΟΚ του Συμβουλίου της 12ης Δεκεμβρίου 1977 περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων των οδικών μεταφορέων εμπορευμάτων και μεταφορέων επιβατών και περί των μέτρων προς διευκόλυνση της πραγματικής ασκήσεως του δικαιώματος εγκαταστάσεως των μεταφορέων αυτών (5), απέδωσε ικανοποιητικά αποτελέσματα·  ότι, κατά συνέπεια, πρέπει οι κανόνες πρόσβασης στο επάγγελμα του μεταφορέα εμπορευμάτων δια πλωτής οδού να αφορούν τουλάχιστον την επαγγελματική ικανότητα του μεταφορέα· ότι τα κράτη μέλη μπορούν, εντούτοις, να θεσπίσουν ή να διατηρήσουν κανόνες για την εντιμότητα και την οικονομική επιφάνεια του μεταφορέα·  ότι, εντούτοις, δεν είναι απαραίτητο να περιληφθούν στους κοινούς κανόνες που προβλέπονται από την παρούσα οδηγία ορισμένες μεταφορικές δραστηριότητες που έχουν μικρή οικονομική σημασία, και ότι οι μεταφορές για ίδιο λογαριασμό αποκλείονται εξ ορισμού από τους κανόνες αυτούς· ότι φαίνεται επίσης ενδεδειγμένο να προβλεφθεί η δυνατότητα να απαλλάσσονται από την εφαρμογή της παρούσας οδηγίας οι μεταφορείς που εκτελούν μεταφορές αποκλειστικά στις εθνικές πλωτούς οδούς που δεν συνδέονται με το δίκτυο ναυσιπλοΐας άλλου κράτους μέλους·  ότι, για να διευκολυνθεί η πραγματική άσκηση του δικαιώματος εγκατάστασης, πρέπει να εξασφαλιστεί, για τις δραστηριότητες που καλύπτονται από την παρούσα οδηγία, η αμοιβαία αναγνώριση των διπλωμάτων, πιστοποιητικών και άλλων τίτλων των μεταφορέων·  ότι η βεβαίωση της επαγγελματικής ικανότητας, που εκδίδεται με βάση τις διατάξεις της παρούσας οδηγίας σχετικά με την πρόσβαση στο επάγγελμα του μεταφορέα, πρέπει να αναγνωρίζεται σαν επαρκής απόδειξη από το κράτος μέλος υποδοχής·  ότι τα κράτη μέλη που απαιτούν από τους υπηκόους τους τους όρους της εντιμότητας και της οικονομικής επιφάνειας, πρέπει να αναγνωρίζουν ως επαρκή απόδειξη για τους υπηκόους των άλλων κρατών μελών, την προσκόμιση των κατάλληλων εγγράφων που εκδίδονται από αρμόδια αρχή του κράτους καταγωγής ή προέλευσης του μεταφορέα·  ότι, επιπλέον, στο μέτρο που τα κράτη μέλη απαιτούν από τους μισθωτούς που αναφέρονται στον κανονισμό (ΕΟΚ) αριθ. 1612/68 του Συμβουλίου της 15ης Οκτωβρίου 1968 περί της ελεύθερης κυκλοφορίας των εργαζομένων στο εσωτερικό της Κοινότητας (1), ως προϋπόθεση της πρόσβασης στις δραστηριότητες που καλύπτει η παρούσα οδηγία ή της άσκησης των δραστηριοτήτων αυτών, την κατοχή γνώσεων και επαγγελματικών ικανοτήτων, η παρούσα οδηγία πρέπει να εφαρμοστεί επίσης και γι' αυτή την κατηγορία προσώπων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  ΚΕΦΑΛΑΙΟ Ι  Ορισμοί και πεδίο εφαρμογής  Άρθρο 1  1. Η πρόσβαση στο επάγγελμα του μεταφορέα εμπορευμάτων δια πλωτής οδού στον τομέα των εθνικών και διεθνών μεταφορών διέπεται από τις διατάξεις που θεσπίζουν τα κράτη μέλη σύμφωνα με τους κοινούς κανόνες της παρούσας οδηγίας.  2. Για τους σκοπούς της παρούσας οδηγίας, νοείται ως:  - «επάγγελμα του μεταφορέα εμπορευμάτων δια πλωτής οδού»: η δραστηριότητα κάθε φυσικού προσώπου ή κάθε επιχείρησης που πραγματοποιεί μεταφορές εμπορευμάτων με πλοία εσωτερικής ναυσιπλοΐας για λογαριασμό τρίτου, έστω και αν η δραστηριότητα αυτή ασκείται μόνον ευκαιριακά,  - «επιχειρήσεις»: οι εταιρείες κατά την έννοια του άρθρου 58 της συνθήκης καθώς και οι ομάδες ή συνεταιρισμοί ιδιοκτητών ποταμοπλοίων, έστω και χωρίς νομική προσωπικότητα, που αποσκοπούν στη λήψη παραγγελιών και στην κατανομή τους μεταξύ των συμμετεχόντων ή των μελών τους.  Άρθρο 2  Η παρούσα οδηγία δεν εφαρμόζεται στα φυσικά πρόσωπα ή στις επιχειρήσεις που ασκούν το επάγγελμα του μεταφορέα εμπορευμάτων δια πλωτής οδού, με πλοία των οποίων το εκτόπισμα, με φορτίο και στο μέγιστο βύθισμα, δεν ξεπερνά τους 200 μετρικούς τόνους.  Τα κράτη μέλη μπορούν να μειώσουν το όριο αυτό για το σύνολο ή για μέρος των μεταφορών ή ακόμη για ορισμένες κατηγορίες μεταφορών.  Η παρούσα οδηγία δεν εφαρμόζεται επίσης για τα φυσικά πρόσωπα ή τις επιχειρήσεις που εκμεταλλεύονται πορθμεία.  ΚΕΦΑΛΑΙΟ ΙΙ  Όροι πρόσβασης στο επάγγελμα  Άρθρο 3  1. Τα φυσικά πρόσωπα ή οι επιχειρήσεις που επιθυμούν να ασκήσουν το επάγγελμα του μεταφορέα εμπορευμάτων δια πλωτής οδού πρέπει να πληρούν τον όρο της επαγγελματικής ικανότητας, έστω και αν συμμετέχουν σε ομάδα ή είναι μέλη συνεταιρισμού ιδιοκτητών ποταμοπλοίων, κατά την έννοια του άρθρου 1 παράγραφος 2 ή εάν ασκούν τη δραστηριότητά τους αποκλειστικά επί ορισμένο χρονικό διάστημα σαν υπεργολάβοι μιας άλλης επιχειρήσης μεταφορών δια πλωτής οδού.  Εάν ο αιτών είναι φυσικό πρόσωπο που δεν πληροί τον παραπάνω όρο, οι αρμόδιες αρχές μπορούν παρά ταύτα να του επιτρέψουν να ασκεί το επάγγελμα του μεταφορέα εμπορευμάτων δια πλωτής οδού αν υποδείξει στις αρχές αυτές άλλο πρόσωπο το οποίο πληροί τον όρο αυτό και το οποίο διευθύνει πραγματικά και διαρκώς τις μεταφορικές δραστηριότητες.  Εάν ο αιτών είναι επιχείρηση κατά την έννοια του άρθρου 1 παράγραφος 2 ένα από τα πρόσωπα τα οποία διευθύνουν πραγματικά και διαρκώς τη μεταφορική δραστηριότητα της επιχείρησης, πρέπει να πληροί τον όρο της επαγγελματικής ικανότητας.  2. Ο όρος της επαγγελματικής ικανότητας συνίσταται στην κατοχή γνώσεως στα θέματα που αναφέρονται στο παράρτημα, η οποία διαπιστώνεται από την αρχή ή το όργανο που έχει οριστεί για το σκοπό αυτό από κάθε κράτος μέλος. Οι αναγκαίες γνώσεις αποκτούνται είτε με την παρακολούθηση μαθημάτων είτε με την πρακτική εμπειρία σε επιχείρηση μεταφορών δια πλωτής οδού ή με συνδυασμό και των δύο. Τα κράτη μέλη μπορούν να εξαιρέσουν τους κατόχους ορισμένων διπλωμάτων, η κατοχή των οποίων αποδεικνύει τις γνώσεις τους στα θέματα που αναφέρονται στο παράρτημα.  Μετά τη διαπίστωση των γνώσεων, εκδίδεται βεβαίωση από την αρχή ή το όργανο που αναφέρεται στο πρώτο εδάφιο.  3. Κάθε κράτος μέλος μπορεί, αφού διαβουλευθεί με την Επιτροπή, να εξαιρέσει από την εφαρμογή της παρούσας οδηγίας τους μεταφορείς που εκτελούν μεταφορές αποκλειστικά στις εθνικές πλωτές οδούς που δεν συνδέονται με το δίκτυο ναυσιπλοΐας άλλου κράτους μέλους. Η απόκτηση πρακτικής εμπειρίας σε επιχείρηση μεταφορών η οποία έχει εξαιρεθεί, δεν παρέχει το δικαίωμα έκδοσης της βεβαίωσης που αναφέρεται στην παράγραφο 2.  Άρθρο 4  1. Τα κράτη μέλη καθορίζουν τους όρους βάσει των οποίων, κατά παρέκκλιση από το άρθρο 3 παράγραφος 1 η εκμετάλλευση μπορεί να συνεχιστεί προσωρινά το πολύ για ένα χρόνο, που σε ειδικές περιπτώσεις δεόντως αιτιολογημένες μπορεί να παραταθεί για άλλους έξι μήνες κατ' ανώτατο όριο, σε περίπτωση θανάτου ή φυσικής ή δικαιοπρακτικής ανικανότητας του φυσικού προσώπου που ασκεί τη δραστηριότητα του μεταφορέα ή του φυσικού προσώπου που πληροί τους όρους του άρθρου 3.  2. Εντούτοις, οι αρμόδιες αρχές των κρατών μελών, μπορούν κατ' εξαίρεση, σε ορισμένες ειδικές περιπτώσεις, να επιτρέψουν οριστικά, σε πρόσωπο που δεν πληροί τον όρο της επαγγελματικής ικανότητας που αναφέρεται στο άρθρο 3, να συνεχίσει την εκμετάλλευση, εφόσον το πρόσωπο αυτό έχει πρακτική εμπειρία τουλάχιστον τριών ετών στην τρέχουσα διαχείριση της εκμετάλλευσης αυτής.  Άρθρο 5  Τα φυσικά πρόσωπα που αποδεικνύουν ότι, πριν από την 1η Ιουλίου 1990, ασκούσαν σε ένα κράτος μέλος νομίμως το επάγγελμα του μεταφορέα εμπορευμάτων δια πλωτής οδού στον τομέα των εθνικών ή διεθνών μεταφορών, απαλλάσσονται από την υποχρέωση να αποδείξουν ότι πληρούν τους όρους που προβλέπονται στο άρθρο 3 παράγραφος 2 για να λάβουν τη σχετική βεβαίωση.  Άρθρο 6  1. Οι αποφάσεις που λαμβάνονται από τις αρμόδιες αρχές των κρατών μελών, δυνάμει των μέτρων που θεσπίζονται με βάση την παρούσα οδηγία και οι οποίες συνεπάγονται την απόρριψη αίτησης για την πρόσβαση στο επάγγελμα του μεταφορέα εμπορευμάτων δια πλωτής οδού, πρέπει να είναι αιτιολογημένες.  2. Τα κράτη μέλη μεριμνούν ώστε οι αρμόδιες αρχές να αφαιρούν την άδεια ασκήσεως του επαγγέλματος του μεταφορέα εμπορευμάτων δια πλωτής οδού εάν διαπιστώσουν ότι οι όροι του άρθρου 3 παύουν να πληρούνται, με την επιφύλαξη να προβλέψουν, ενδεχομένως, εύλογη προθεσμία για την πρόσληψη αντικαταστάτη.  3. Τα κράτη μέλη εξασφαλίζουν στα φυσικά πρόσωπα ή στις επιχειρήσεις που αναφέρονται στην παρούσα οδηγία τη δυνατότητα να προασπίζουν τα συμφέροντά τους με κάθε πρόσφορο μέσο έναντι των αποφάσεων που αναφέρονται στις παραγράφους 1 και 2.  ΚΕΦΑΛΑΙΟ ΙΙΙ  Αμοιβαία αναγνώριση των διπλωμάτων, πιστοποιητικών και άλλων τίτλων  Άρθρο 7  Τα κράτη μέλη αναγνωρίζουν σαν επαρκή απόδειξη επαγγελματικής ικανότητας τις βεβαιώσεις που αναφέρονται στο άρθρο 3 παράγραφος 2 δεύτερο εδάφιο που έχουν εκδοθεί από άλλο κράτος μέλος.  Άρθρο 8  1. Όταν ένα κράτος μέλος απαιτεί από τους υπηκόους του να πληρούν όρους εντιμότητας ή απουσίας πτώχευσης, το κράτος αυτό δέχεται ως επαρκή απόδειξη για τους υπηκόους των άλλων κρατών μελών, με την επιφύλαξη των παραγράφων 2 και 3, την προσκόμιση αποσπάσματος ποινικού μητρώου ή, ελλείψει αυτού, ισοδυνάμου εγγράφου, εκδιδομένου από αρμόδια δικαστική ή διοικητική αρχή της χώρας καταγωγής ή προέλευσης του μεταφορέα, από τα οποία προκύπτει ότι πληρούνται οι προϋποθέσεις αυτές.  2. Όταν ένα κράτος μέλος απαιτεί από τους υπηκόους του ορισμένους όρους εντιμότητας που δεν μπορούν να αποδειχθούν με το έγγραφο που αναφέρεται στην παράγραφο 1, το κράτος αυτό δέχεται ως επαρκή απόδειξη, για τους υπηκόους των άλλων κρατών μελών, βεβαίωση που εκδίδεται από αρμόδια δικαστική ή διοικητική αρχή του κράτους καταγωγής ή προέλευσης, που βεβαιώνει ότι πληρούνται οι όροι αυτοί. Οι βεβαιώσεις αυτές αφορούν τα συγκεκριμένα περιστατικά που λαμβάνονται υπόψη στο κράτος υποδοχής.  3. Εάν το έγγραφο που απαιτείται σύμφωνα με τις παραγράφους 1 και 2 δεν εκδίδεται από το κράτος καταγωγής ή προέλευσης, μπορεί να αντικατασταθεί από ένορκη δήλωση ή από επίσημη δήλωση που πραγματοποιεί ο ενδιαφερόμενος ενώπιον αρμόδιας δικαστικής ή διοικητικής αρχής ή, ενδεχομένως, ενώπιον συμβολαιογράφου του κράτους καταγωγής ή προέλευσης, ο οποίος εκδίδει βεβαίωση που πιστοποιεί τον όρκο ή την επίσημη αυτή δήλωση. Η δήλωση απουσίας πτώχευσης μπορεί να γίνει επίσης ενώπιον κατάλληλου επαγγελματικού οργανισμού του ιδίου αυτού κράτους.  4. Τα έγγραφα που εκδίδονται σύμφωνα με τις παραγράφους 1 και 2 πρέπει να έχουν εκδοθεί το πολύ τρεις μήνες πριν από τη στιγμή που υποβάλλονται. Ο όρος αυτός ισχύει επίσης για τις δηλώσεις που γίνονται σύμφωνα με την παράγραφο 3.  Άρθρο 9  1. Όταν ένα κράτος μέλος απαιτεί από τους υπηκόους του να πληρούν όρους οικονομικής επιφάνειας και η τελευταία πρέπει να αποδεικνύεται με βεβαίωση, τότε θεωρεί τις αντίστοιχες βεβαιώσεις που έχουν εκδοθεί από τις τράπεζες του κράτους καταγωγής ή προέλευσης ή από άλλους οργανισμούς που έχει ορίσει το κράτος αυτό, ισοδύναμες με τις βεβαιώσεις που εκδίδονται στο έδαφός του.  2. Όταν ένα κράτος μέλος απαιτεί από τους υπηκόους του να πληρούν όρους οικονομικής επιφάνειας, που δεν μπορούν να αποδειχθούν με το έγγραφο που αναφέρεται στην παράγραφο 1, το κράτος αυτό δέχεται ως επαρκή απόδειξη για τους υπηκόους των άλλων κρατών μελών, βεβαίωση που έχει εκδοθεί από αρμόδια διοικητική αρχή του κράτους καταγωγής ή προέλευσης, που πιστοποιεί ότι πληρούνται οι όροι αυτοί. Οι βεβαιώσεις αυτές αφορούν τα συγκεκριμένα περιστατικά που λαμβάνονται υπόψη από το κράτος υποδοχής. Άρθρο 10  Τα άρθρα 7, 8 και 9 εφαρμόζονται επίσης για τους υπηκόους των κρατών μελών οι οποίοι, δυνάμει του κανονισμού (ΕΟΚ) αριθ. 1612/68, καλούνται να ασκήσουν ως μισθωτοί τις δραστηριότητες που αναφέρονται στο άρθρο 1 της παρούσας οδηγίας.  ΚΕΦΑΛΑΙΟ IV  Τελικές διατάξεις  Άρθρο 11  1. Τα κράτη μέλη θέτουν σε ισχύ τα μέτρα που είναι απαραίτητα για να συμμορφωθούν με την παρούσα οδηγία, το αργότερο στις 30 Ιουνίου 1988. Πληροφορούν αμέσως την Επιτροπή σχετικά.  Μεριμνούν ώστε η πρώτη δοκιμασία για την εξακρίβωση των γνώσεων που αναφέρονται στο άρθρο 3 να γίνει πριν από την 1η Ιουλίου 1990.  2. Τα κράτη μέλη ανακοινώνουν στην Επιτροπή το κείμενο των βασικών διατάξεων εσωτερικού δικαίου που θεσπίζουν στους τομείς που διέπει η παρούσα οδηγία.  Άρθρο 12  Η παρούσα οδηγία απευθύνεται στα κράτη μέλη.  Βρυξέλλες, 9 Νοεμβρίου 1987.  Για το Συμβούλιο  Ο Πρόεδρος  B. HAAKONSEN  (1) ΕΕ αριθ. C 351 της 24. 12. 1983, σ. 5.  (2) ΕΕ αριθ. C 172 της 2. 7. 1984, σ. 8.  (3) ΕΕ αριθ. C 248 της 17. 9. 1984, σ. 40.  (4) ΕΕ αριθ. L 308 της 19. 11. 1974, σ. 18.  (5) ΕΕ αριθ. L 334 της 24. 12. 1977, σ. 37.  (1) ΕΕ αριθ. L 257 της 19. 10. 1968, σ. 2.  ΠΑΡΑΡΤΗΜΑ  ΚΑΤΑΛΟΓΟΣ ΤΩΝ ΘΕΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 2 ΓΙΑ ΤΑ ΟΠΟΙΑ ΠΡΕΠΕΙ ΝΑ ΑΠΟΔΕΙΧΘΕΙ Η ΙΚΑΝΟΤΗΤΑ  Οι γνώσεις που πρέπει να λαμβάνονται υπόψη για τη διαπίστωση της επαγγελματικής ικανότητας πρέπει να αναφέρονται τουλάχιστον στα θέματα του παρόντος καταλόγου. Πρέπει να περιγράφονται λεπτομερώς και να έχουν καθορισθεί ή εγκριθεί από τις αρμόδιες εθνικές αρχές και να είναι αφομοιώσιμες από πρόσωπα των οποίων η μόρφωση αντιστοιχεί στο επίπεδο αποφοίτου της υποχρεωτικής εκπαίδευσης.  Α. Γνώσεις που απαιτούνται για τους μεταφορείς που θα εκτελούν αποκλειστικά εθνικές μεταφορές  1. Δίκαιο  Στοιχεία αστικού, εμπορικού, κοινωνικού και φορολογικού δικαίου των οποίων η γνώση είναι απαραίτητη για την άσκηση του επαγγέλματος και τα οποία αναφέρονται ιδίως:  - στις συμβάσεις γενικά,  - στις συμβάσεις μεταφορών, και ιδιαίτερα στην ευθύνη του μεταφορέα (φύση και όρια),  - στις εμπορικές εταιρείες,  - στα εμπορικά βιβλία,  - στη νομοθεσία που διέπει την εργασία και την κοινωνική ασφάλιση,  - στο φορολογικό σύστημα.  2. Εμπορική και οικονομική διαχείριση της επιχείρησης  - τρόποι πληρωμής και χρηματοδότησης,,  - υπολογισμός του κόστους  - καθεστώς των κομίστρων και όροι μεταφοράς,  - εμπορική λογιστική,  - ασφαλίσεις,  - τιμολόγια,  - επαγγέλματα που έχουν βοηθητικό ρόλο στις μεταφορές.  3. Πρόσβαση στην αγορά  - διατάξεις σχετικές με την πρόσβαση και την άσκηση του επαγγέλματος,  - τρόποι ναύλωσης,  - έγγραφα μεταφοράς.  4. Τεχνική εκμετάλλευση και προδιαγραφές  - τεχνικά χαρακτηριστικά των πλοίων,  - επιλογή του πλοίου,  - εγγραφή του πλοίου σε νηολόγια,  - προθεσμίες για τη φόρτωση ή την εκφόρτωση και υπέρβασή τους.  5. Ασφάλεια  - νομοθετικές, κανονιστικές και διοικητικές διατάξεις που εφαρμόζονται στην κυκλοφορία στις πλωτές οδούς,  - πρόληψη των ατυχημάτων και τα μέτρα που πρέπει να λαμβάνονται σε περίπτωση ατυχήματος.  Β. Γνώσεις που απαιτούνται για τους μεταφορείς που θα εκτελούν διεθνείς μεταφορές  - τα θέματα που απαριθμούνται στο σημείο Α,  - διατάξεις που ισχύουν στις μεταφορές δια πλωτής οδού μεταξύ των κρατών μελών και μεταξύ της Κοινότητας και τρίτων χωρών, και απορρέουν από την εθνική νομοθεσία, τους κοινοτικούς κανόνες, τις διεθνείς συμβάσεις και συμφωνίες, ιδιαίτερα στα θέματα της ναύλωσης, των κομίστρων και των όρων μεταφοράς,  - τελωνειακή πρακτική και διατυπώσεις,  - τις βασικές κυκλοφοριακές ρυθμίσεις στα κράτη μέλη.